7 Χριστουγεννιάτικα δώρα εμπνευσμένα από τη Βασιλική Οικογένεια!\nΟι Βασιλικοί σου αποκαλύπτουν όλα τα δώρα που παίρνουν μεταξύ τους τα Χριστούγεννα\nΑγγελίνα Μάνου\t2 weeks ago everyday_life\nΤα Χριστούγεννα πλησιάζουν και όπως κάθε χρόνο, έτσι και φέτος θα γίνει η κλασική ανταλλαγή δώρων σε κάθε σπίτι. Κάθε χρόνο το ίδιο άγχος! Τι θα αγοράσω φέτος; Αν δεν τους αρέσει; Μη χαλάς άλλη ενέργεια στη σκέψη! Εμείς και η Βασιλική Οικογένεια είμαστε εδώ για να σε βοηθήσουμε!\nΑν σε αυτές τις γιορτές δεν έχεις χρόνο για να κάνεις την απαραίτητη έρευνα αγοράς για τα δώρα των αγαπημένων σου ανθρώπων, μην αγχώνεσαι. Η Βασιλική Οικογένεια για άλλη μία φορά αποτελεί λύση σε κάθε σου πρόβλημα. Είναι εδώ και σου δίνει ατελείωτη έμπνευση για δώρα!\n7 Χριστουγεννιάτικα δώρα εμπνευσμένα από τη Βασιλική Οικογένεια:\nΗ Kate Middleton όταν γέννησε τον γιο της αγόρασε ένα personalized κολιέ το οποίο συμβολίζει τους δεσμού της οικογένειάς της. Αν, λοιπόν, ψάχνεις απεγνωσμένα να βρεις δώρο για τους αγαπημένους σου, τα personalized gifts είναι πάντα μία πολύ καλή ιδέα!\nΗ δημοσίευση κοινοποιήθηκε από το χρήστη BABEINA (@babeinajewelry)\nΤα Χριστουγεννιάτικα δώρα είναι μία δύσκολη υπόθεση, αλλά σκέψου, ο χειμώνας θέλει χουχούλιασμα, το έχουμε πει πάρα πολλές φορές. Μπορείς, λοιπόν, να αγοράσεις κάποιο ζεστό φούτερ, μία ολόσωμη αστεία πιτζάμα ή παντόφλες ζωάκια. Ειδικά αν πρόκειται για το αγόρι σου, νομίζω πως ένα ωραίο σετάκι θα είναι ό,τι πρέπει!\nΗ δημοσίευση κοινοποιήθηκε από το χρήστη Annet Ko (@annetdominiqueko)\nΚάτι που θα τους κάνει να νιώσουν όμορφα\nΠάντα θέλεις οι κοντινοί σου άνθρωποι να νιώθουν όμορφα με τον εαυτό τους. Θέλεις να είναι στη μόδα και να τραβούν όλα τα βλέμματα πάνω τους. Μία καλή λύση, ειδικά για τις φίλες σου, είναι τα καλλυντικά, κραγιόν και βερνίκια σε nude αποχρώσεις είναι πάρα πολύ στη μόδα, κι εννοείται είναι εμπνευσμένα από τη Βασιλική Οικογένεια.\nΗ δημοσίευση κοινοποιήθηκε από το χρήστη Nails By Amie (@_nailsbyamie_)\nΤο αντηλιακό είναι υπέροχο, αλλά όταν χρειάζεσαι να το βάζεις κάθε τρεις και λίγο, σου σπάει τα νεύρα. Γι’ αυτό, ακριβώς και οι Royals επιλέγουν να φορούν καπέλα σχεδόν σε όλες τους τις εμφανίσεις. Σκέψου, λοιπόν, την καθημερινότητα των κοντινών σου ανθρώπων και βρες τρόπους να τους διευκολύνεις.\nΗ δημοσίευση κοινοποιήθηκε από το χρήστη Rainha Elizabeth II (@rainhadoreinounido)\nΈνα δώρο για τα κατοικίδιά τους\nΗ Βασιλική Οικογένεια αγαπάει τα ζωάκια και ιδιαίτερα τους σκύλους της. Λατρεύει τα δώρα για τα κατοικίδιά της και εννοείται πως αυτό μπορεί να σου δώσει έμπνευση. Πάρε κάτι χνουδωτό, ένα παιχνίδι για σκέλους, γάτες ή κουνέλια. Να είσαι σίγουρη πως αυτό το δώρο θα τους κάνει διπλά χαρούμενους.\nΗ δημοσίευση κοινοποιήθηκε από το χρήστη Brad Pitt e Katniss Everdeen (@brad_kat.borders)\nΚάτι που να μυρίζει ωραία\nΌσοι γνωρίζουν του Βασιλικούς λένε ότι μυρίζουν υπέροχα! Το ίδιο μπορείς να φροντίσεις κι εσύ για τους φίλους σου! Μπορείς να πάρεις ένα άρωμα, μία κρέμα σώματος, ένα σκραμπ ή ένα σετ όλων αυτών! Μπορείς να πάρεις ως δώρο και κάτι για να ομορφαίνει τον προσωπικό τους χώρο!\nΗ δημοσίευση κοινοποιήθηκε από το χρήστη キャンドル&サシェ ハナコト (@candlehanacot)\nΓια να ολοκληρώσουμε με τις ιδέες για τα Χριστουγεννιάτικα δώρα, οι αστείες κούπες και τα αστεία ποτήρια ποτέ δε θα είναι αρκετά! Είναι ένα διαχρονικό δώρο που όλοι το έχουμε κάνει και μας το έχουν κάνει έστω και μία φορά στης ζωή μας! Όλοι τα λατρεύουμε και να είσαι σίγουρη πως θα έχει επιτυχία! Άσε που σε βγάζει και από τον κόπο να ψάχνει να σκέφτεσαι τι πρέπει να αγοράσεις.\nΗ δημοσίευση κοινοποιήθηκε από το χρήστη ▫Monica M. Martino (@hellolemonzesty)\nΑγγελίνα Μάνου 24 November 2021


Η νέα τεχνική 3D εκτύπωσης [βίντεο]\nτρισδιάστατη εκτύπωση 3D βίντεο τεχνολογια Τεχνολογία\nΔεν έχει περάσει πολύς καιρός από την πρώτη χρήση 3D εκτυπωτή. Τα ολοκαίνουργια αυτά τεχνολογικά προϊόντα βρίσκονται ακόμα σε πολύ αρχικό στάδιο, με την προσοχή των επιστημόνων να είναι στραμμένη πάνω τους.\nΩς τώρα, τα τρισδιάστατα αντικείμενα δημιουργούνταν μετά από μια σειρά συνεχόμενων επιστρώσεων υλικών. Η νέα τεχνική όμως είναι εντελώς διαφορετική και πολύ πιο εντυπωσιακή.\nΕμπνευσμένος από το Terminaror 2 ο νέος εκτυπωτής της Carbon3D, που παρουσιάστηκε κατά την διάρκεια του Ted Conference στο Vancouver, δημιουργεί αντικείμενα μέσα από μια... λίμνη μεταλλικού υγρού.\nΜάλιστα, οι δημιουργοί του καινούργιου εκτυπωτή παραδέχτηκαν πως η συγκεκριμένη ταινία τους έδωσε την ιδέα για τον τρόπο λειτουργίας του προϊόντος τους.\nΌπως εξήγηθηκε κατά την παρουσίαση του Carbon3D, ο νέος εκτυπωτής μπορεί να παράξει αντικείμενα όπως εξαρτήματα αυτοκινήτου, ιατρικά προϊόντα αλλά και παπούτσια. Οι επιστήμονες ευελπιστούν ότι μελλοντικά ο συγκεκριμένος εκτυπωτής θα συμβάλει σημαντικά στην ιατρική. Για παράδειγμα, θα μπορεί να τυπωθεί ένα δόντι ενώ ο ασθενής βρίσκεται στον οδοντίατρο.


ΔΟΛΟΦΟΝΗΣΑΝ 20 ΚΟΥΡΔΟΥΣ\nΣτο εδώλιο επτά Τούρκοι\nΝΤΙΓΙΑΡΜΠΑΚΙΡ. Επτά Τούρκοι, μεταξύ των οποίων κι ένας συνταγματάρχης του τουρκικού στρατού, προσήχθησαν χθες σε δίκη ενώπιον δικαστηρίου του Ντιγιαρμπακίρ στη νοτιοανατολική Τουρκία, με την κατηγορία της δολοφονίας 20 Κούρδων την περίοδο της μεγάλης κουρδικής εξέγερσης στη δεκαετία του ’90. Οι κατηγορούμενοι, αν αποδειχθεί η ενοχή τους, θα καταδικαστούν σε ισόβια. Η δίκη εκλαμβάνεται ως ένα μεγάλο βήμα να ριχθεί άπλετο φως στην καταπίεση των ανθρωπίνων δικαιωμάτων κατά την εκστρατεία καταστολής της αυτονομιστικής δράσης των Κούρδων ανταρτών. Ισχυρές δυνάμεις ασφαλείας είχαν συγκεντρωθεί νωρίς το πρωί της Παρασκευής έξω από το δικαστικό μέγαρο, καθώς οι αρχές φοβούνται επεισόδια. Σύμφωνα με το κατηγορητήριο, ο συνταγματάρχης Κεμάλ Τεμίζοζ ίδρυσε μια σκληροπυρηνική ομάδα, η οποία συνελάμβανε και ανέκρινε άτομα που βοηθούσαν Κούρδους αντάρτες. Μέλη της ομάδας αυτής δολοφόνησαν ορισμένους από τους ανακριθέντες και τους έθαψαν σε τάφους σε ακατοίκητες περιοχές.\nΓΙΑ ΤΟ ΠΡΟΣΤΙΜΟ ΣΕ ΝΤΟΓΑΝ\nΗ Ε.Ε. εγκαλεί την Αγκυρα\nΒΡΥΞΕΛΛΕΣ. Η Ευρωπαϊκή Επιτροπή εκτιμά ότι το τεράστιο πρόστιμο για φοροδιαφυγή που επέβαλε η τουρκική κυβέρνηση στον κολοσσό των μέσων ενημέρωσης Ντογάν είναι μια σοβαρή επίθεση κατά της ελευθερίας του Τύπου, που δεν συνάδει με την υποψηφιότητα της Τουρκίας για ένταξη στην Ε. Ε. Το χωρίς προηγούμενο πρόστιμο, ύψους 1,75 δισεκατομμυρίων ευρώ, επιβλήθηκε την περασμένη Τετάρτη στον όμιλο Dogan Yahin Holding (DYH), τον πιο μεγάλο ιδιωτικό δημοσιογραφικό όμιλο της Τουρκίας. «Η είδηση αυτή προκαλεί σοβαρές ανησυχίες στην Επιτροπή», τόνισε εκπρόσωπός της στις Βρυξέλλες.\nΑΥΞΑΝΟΝΤΑΙ ΣΤΗΝ ΙΑΠΩΝΙΑ\nΠάνω από 40.000 υπεραιωνόβιοι\nΤΟΚΙΟ. Πάνω από 40.000 Γιαπωνέζοι έχουν ξεπεράσει το εκατοστό έτος της ηλικίας τους ή και πολύ παραπάνω. Σύμφωνα με κυβερνητική πηγή, τον περασμένο χρόνο σημειώθηκε αύξηση 10% του ποσοστού των ανθρώπων που έγιναν υπεραιωνόβιοι. Από τους 40.399, το 87% είναι γυναίκες, σύμφωνα με το υπουργείο Υγείας. Ενας γηράσκων πληθυσμός είναι πλέον μία από τις μεγάλες προκλήσεις του νέου κεντροαριστερού πρωθυπουργού της Ιαπωνίας Γούκιο Χατογιάμα. Το κόμμα του έχει δεσμευθεί να σταθεροποιήσει το συνταξιοδοτικό σύστημα με μια κατώτατη σύνταξη των 765 δολαρίων τον μήνα για όσους έχουν χαμηλό εισόδημα ή τους λείπουν τα υποχρεωτικά εκ του νόμου ένσημα για να θεμελιώσουν συνταξιοδοτικό δικαίωμα. Οι εκατονταετείς της Ιαπωνίας έρχονται δεύτεροι στον κόσμο, πίσω από τις ΗΠΑ, όπου ο αριθμός των υπεραιωνόβιων φτάνει τις 96.000.\nΑΥΞΗΣΗ ΒΙΑΙΩΝ ΕΠΕΙΣΟΔΙΩΝ\nΦόνος εισαγγελέα στο Νταγκεστάν\nΜΑΧΑΤΣΚΑΛΑ (Ρωσία). Αγνωστοι πυροβόλησαν και σκότωσαν έναν εισαγγελέα στη ρωσική επαρχία του Νταγκεστάν, σύμφωνα με δηλώσεις της τοπικής αστυνομίας. Στο Νταγκεστάν του Βόρειου Καυκάσου (κοντά στην Τσετσενία) σημειώνονται κατά καιρούς βίαια επεισόδια, που έχουν αυξηθεί επικίνδυνα μετά τους δύο πολέμους του Κρεμλίνου εναντίον των αυτονομιστών ανταρτών της Τσετσενίας. Ο Μακσούντ Μακσούντοφ, επικεφαλής της Εισαγγελίας του Νταγκεστάν, με αρμοδιότητα τις φυλακές, πυροβολήθηκε τη στιγμή που έμπαινε στο αυτοκίνητό του, έξω από το σπίτι του στην πρωτεύουσα Μαχατσκάλα. Επιθέσεις εναντίον αξιωματούχων και δικαστών είναι καθημερινό φαινόμενο στην περιοχή. Προ διημέρου, δολοφονήθηκε από αγνώστους στην πόλη Χασαβγούρτ -κοντά στα σύνορα με την Τσετσενία- ο πρώην περιφερειάρχης της περιοχής, ενώ σε άλλη πόλη, δύο αστυνομικοί δέχθηκαν επίθεση με χειροβομβίδες.\nΑΠΟ ΔΙΚΑΣΤΗΡΙΟ ΤΗΣ ΤΑΪΒΑΝ\nΙσόβια κάθειρξη σε πρώην πρόεδρο\nΤΑΪΠΕΪ. Δικαστήριο της Ταϊβάν επέβαλε χθες την ποινή της ισόβιας κάθειρξης στον πρώην πρόεδρο Τσεν Σουί Μπιάν με την κατηγορία της διαφθοράς. Η ίδια ποινή επιβλήθηκε και στη σύζυγό του, Γου-Σου-Τσεν. Στην ετυμηγορία αναφέρεται ότι το ζεύγος έβλαψε με τις πράξεις του τη χώρα. Και στους δύο επιβλήθηκε πρόστιμο ύψους 15,2 εκατ. δολαρίων. Η ανακοίνωση της ετυμηγορίας του δικαστηρίου έγινε τη στιγμή που δεκάδες οπαδοί του πρώην προεδρικού ζεύγους είχαν συγκεντρωθεί έξω από το δικαστήριο, φωνάζοντας συνθήματα υπέρ αυτού και λέγοντας ότι είναι αμφότεροι αθώοι. Ο Τσεν είχε κατηγορηθεί ότι κατά τη διάρκεια της προεδρίας ανάμεσα στο 2000 και το 2008 υπεξαίρεσε το ποσό των 3,15 εκατ. δολαρίων από ειδικό προεδρικό ταμείο και ότι δωροδοκήθηκε με ποσά που αγγίζουν τα 9 εκατ. δολάρια μέσα από κυβερνητικές συναλλαγές.\nΑΓΚΥΡΑ. Πανικός επικράτησε και χθες στην Τουρκία και ειδικότερα στo Ικόνιο, μετά τη δεύτερη σεισμική δόνηση, μεγέθους 4,7 βαθμών της κλίμακας Ρίχτερ. Ο σεισμός σημειώθηκε τα ξημερώματα, επτά ώρες μετά τον πρώτο, ο οποίος είχε μέγεθος 4,5 της κλίμακας Ρίχτερ και το ίδιο επίκεντρο. Εκατοντάδες πολίτες κατέκλυσαν τα νοσοκομεία της περιοχής, καθώς από τις αλλεπάλληλες σεισμικές δονήσεις είχαν υποστεί σοκ και μικροτραυματισμούς. Κάποιοι πήδηξαν από τα μπαλκόνια των σπιτιών τους και τα παράθυρα, σύμφωνα με το πρακτορείο Ανατολή.\nΦΩΤΙΑ ΕΒΑΛΑΝ ΟΙ ΚΡΑΤΟΥΜΕΝΟΙ\nΕξέγερση στο Αμπού Γκραΐμπ\nΒΑΓΔΑΤΗ. Στις φυλακές Αμπού Γκραΐμπ, διάσημες κατά τη διάρκεια του ιρακινού πολέμου για τις θηριωδίες του αμερικανικού στρατού σε βάρος κρατουμένων, ξέσπασε χθες φωτιά ύστερα από εξέγερση φυλακισμένων. Οι κρατούμενοι έβαλαν φωτιά στα στρώματά τους την Πέμπτη το βράδυ, ύστερα από έρευνα για κινητά τηλέφωνα και απαγορευμένα φάρμακα. Αξιωματούχοι των φυλακών δήλωσαν ότι οι κρατούμενοι δεν ήταν ικανοποιημένοι από τις συνθήκες διαβίωσης στις φυλακές.\nΥΠΟ ΕΞΕΤΑΣΗ ΤΟ ΦΥΛΟ ΤΗΣ\nΑργεί η απάντηση για τη Σεμένια\nΜΟΝΑΚΟ. Η Διεθνής Ενωση Αθλητικών Ομοσπονδιών ανακοίνωσε χθες ότι έλαβε τα αποτελέσματα για το φύλο της Νοτιοαφρικανής δρομέως Κάστερ Σεμένια, αλλά τα εξετάζει και δεν αναμένεται να βγάλει ανακοίνωση πριν από τον Νοέμβριο. Η Διεθνής Ενωση δεν επιβεβαίωσε ούτε αρνήθηκε δημοσιεύματα εφημερίδων της Αυστραλίας σύμφωνα με τα οποία η πρωταθλήτρια των 800 μέτρων γυναικών έχει ανδρικά και γυναικεία σεξουαλικά όργανα.


Το 2.02 στη Νέα Σμύρνη και τα γκολ στην Πορτογαλία! | AgrinioPress\nΑρχική/Αθλητισμός/Το 2.02 στη Νέα Σμύρνη και τα γκολ στην Πορτογαλία!\n24/09/2018 , 10:46\nΞεκινάει η εβδομάδα και το κουπόνι της Δευτέρας μπορεί να μην είναι μεγάλο, έχει ωστόσο επιλογές για να πάμε ταμείο. Μεγάλα παιχνίδια έχουμε σε Τουρκία και Πορτογαλία, ενώ δύο επιλογές προκύπτουν και από την ελληνική Super League.\nΔεν είναι καθόλου καλή εικόνα ο Πανιώνιος στο ΟΑΚΑ και γνώρισε βαριά ήττα από την ΑΕΚ με σκορ 4-0. Προβληματίζουν στο ξεκίνημα της σεζόν οι «κυανέρυρθοι» και δεδομένου πως έχουν μαζέψει μόλις ένα βαθμό μετά από τρεις αγωνιστικές, ήδη έχουν αρχίσει οι… μουρμούρες για τον Ζοσέ Ανιγκό. Στον αντίποδα, ο Ολυμπιακός έφτασε αγχωτικά στη νίκη, με σκορ 2-1 εντός έδρας επί του Αστέρα Τρίπολης. «Λυτρωτής» ο Νάτχο με γκολ στις καθυστερήσεις, ενώ μεσοβδόμαδα «κόλλησε» στο 0-0 με τη Μπέτις για το Europa League. Οι «ερυθρόλευκοι» σε κάθε περίπτωση είναι ανώτεροι και έχουν την ποιότητα για να φύγουν με το διπλό από τη Νέα Σμύρνη. Δεν θα αφήσουν το ματς να ανοίξει οι γηπεδούχοι και για αυτό, θα συνδυάσουμε τη νίκη των Πειραιωτών με το under 3.5.\nΜπράγκα – Σπόρτινγκ Λισαβόνας\nΠροέρχεται από το δύσκολο διπλό στην έδρα της Τσάβες με σκορ 1-0, πριν τη διακοπή η Μπράγκα. Αυτό ήταν το πρώτο φετινό της παιχνίδι, που κατάφερε να κρατήσει το μηδέν στην άμυνα, ενώ μεσολάβησε και η νίκη με ανατροπή και σκορ 2-1 επί της Τοντέλα στο Λιγκ Καπ. Από το 1-0 επί της Φεϊρένσε προέρχεται από την άλλη η Σπόρτινγκ Λισαβόνας, ενώ ξεκίνησε με το… δεξί στο Europa League, όπου επιβλήθηκε 2-0 της Καραμπάκ. Πρι από αυτό το ματς, είχε επικρατήσει εύκολα 3-1 της Μαριτίμο για το Λιγκ Καπ. Οι δύο αποψινές αντίπαλοι τρέχουν αήττητα σερί και επιθετικά δείχνουν να πείθουν. Για αυτό και το G/G δείχνει επιλογή που δύσκολα θα «σπάσει».\nΝέα Σμύρνη Πορτογαλία


LEGO® Νέα Υόρκη | Public\nLEGO® Νέα Υόρκη\n9,2 διάβασε 5 κριτικές\nΑπόλαυσε τη Νέα Υόρκη με αυτό το μοντέλο LEGO Architecture Skyline!\nΑποτύπωσε την αρχιτεκτονική ταυτότητα της Νέας Υόρκης με αυτό το εξαιρετικό σετ που φέρνει κοντά το κλασικό Flatiron Buildin, το Chrysler Building™, το Empire State Building, το One World Trade Center και το Άγαλμα της Ελευθερίας.\nΚάθε μεμονωμένη δομή LEGO έχει σχεδιαστεί για να παρέχει μια μοναδική και άκρως ικανοποιητική κατασκευαστική εμπειρία, με αυθεντικά χρώματα και απεικόνιση υπό σωστή κλίμακα.\nΑυτό το υπέροχο μοντέλο εστιάζει στην εκπληκτική αρχιτεκτονική ποικιλία μίας από τις πιο "ζωντανές" πόλεις του κόσμου.\nΚομμάτια συσκευασίας: 598


Αυτό είναι το νέο «παλάτι» του Ντόναλντ Τραμπ\n13/09/2016, 10:40 3\nΤο «Trump International Ηotel» βρίσκεται σ΄ένα ιστορικό κτίριο της αμερικανικής πρωτεύουσας, το οποίο ανακαινίστηκε πρόσφατα\nΜοιάζει με παλάτι, απέχει μόλις έξι τετράγωνα από τον Λευκό Οίκο και ανήκει στον Αμερικανό Μίδα, Ντόναλντ Τραμπ.\nΤο νέο απόκτημα του υποψηφίου των Ρεπουμπλικανών για το προεδρικό χρίσμα είναι ένα υπερπολυτελές ξενοδοχείο, ύμνος στην ματαιοδοξία του, το οποίο άνοιξε χτες τις πύλες του στο κοινό. Το «Trump International Ηotel» βρίσκεται σ΄ένα ιστορικό κτίριο της αμερικανικής πρωτεύουσας, το οποίο ανακαινίστηκε πρόσφατα. Διαθέτει συνολικά 263 δωμάτια και για την διαμόρφωσή του δαπανήθηκαν συνολικά 200 εκατομμύρια δολάρια ενώ οι εργασίες ανακαίνισης διήρκεσαν δύο χρόνια.\nΜε το νέο του απόκτημα, ο Τραμπ μπαίνει στο μάτι των Αμερικανών καθώς η χλιδή και η πολυτέλεια που επιδεικνύει, προκαλούν την κοινή γνώμη. Το ξενοδοχείο στεγάζεται στο τρίτο πιο ψηλό κτίριο της Ουάσινγκτον, το οποίο ανεγέρθηκε το 1899 για να στεγάσει την υπηρεσία ταχυδρομείων.\nΌπως επισημαίνουν τα αμερικανικά ΜΜΕ, η εταιρεία του Ντόναλντ Τραμπ δεν έχει αγοράσει το κτίριο αλλά έχει κάνει μακροχρόνια μίσθωση καταβάλλοντας το ποσό των τριών εκατομμυρίων δολαρίων ετησίως στο αμερικανικό δημόσιο. Οι τιμές των δωματίων ξεκινούν από τα 396 δολάρια τη βραδιά, ενώ για τις σουίτες ξεκινούν από τα 556 δολάρια.\nΗ μεγαλύτερη σουίτα, το «Trump Townhouse» έχει εμβαδόν 2.100 τετραγωνικών μέτρων και η τιμή της είναι στα 18.750 δολάρια τη βραδιά. Διαθέτει δική της είσοδο από την «Pensylvania Avenue», δύο υπνοδωμάτια και τραπεζαρία 24 ατόμων. Η τιμή της αναμένεται να εκτοξευτεί τις ημέρες της ορκωμοσίας του νέου προέδρου τον Ιανουάριο στα 100 χιλιάδες δολάρια τη βραδιά με ελάχιστη κράτηση τις πέντε βραδιές γεγονός που πρακτικά σημαίνει ότι αυτός που θα την κλείσει, θα πρέπει να καταβάλει μισό εκατομμύριο δολάρια.\nΧτες, μία μικρή ομάδα διαδηλωτών διαμαρτυρόταν έξω από το επιβλητικό κτίριο βροντοφωνάζοντας ότι δεν θέλει τον Τραμπ για πρόεδρο στην αμερικανική πρωτεύουσα την επόμενη τετραετία.


Από την παραγωγή καφέ … στο φλιτζάνι σου | ΡΙΖΟΠΟΥΛΟΣ ΚΑΦΕΣ 1901\nΤο ταξίδι του καφέ: Από την παραγωγή καφέ… στο φλιτζάνι σου!\nΚάθε πρωί ξεκινάς την μέρα σου με μια γουλιά φρέσκου, αρωματικού και πλούσιου σε γεύση και υφή καφέ! Έχεις αναρωτηθεί όμως τι έχει προηγηθεί στην παραγωγή καφέ και επεξεργασία του φυτού του καφέ πριν καταλήξει στο φλιτζάνι σου;\nΟ καφές που απολαμβάνεις καθημερινά ξεκινάει το ταξίδι του ως άνθος. Ο κόκκινος καρπός που αναπτύσσεται στα δέντρα του καφέ, λεγόμενος και «κεράσι του καφέ» λόγω της μορφολογίας του, περιέχει δύο κόκκους, οι οποίοι μετά από πολλά βήματα θα μας δώσουν τελικά το έντονο άρωμα και τη χαρακτηριστική γεύση του καφέ που γνωρίζεις και αγαπάς.\nΑς δούμε πιο αναλυτικά τα διάφορα στάδια της “ζωής” του καφέ από το δέντρο στην κατανάλωση.\nΗ καλλιέργεια των δέντρων του καφέ ξεκινάει με φύτευση σπόρων ή κλαδιών σε παρτέρια με αρκετή σκίαση. Στο πρώτο στάδιο της ζωής του, το φυτό του καφέ χρειάζεται συχνό πότισμα και προστασία από την ηλιακή ακτινοβολία. Όταν τα δέντρα είναι αρκετά ώριμα, μεταφυτεύονται μόνιμα. Αυτή η διαδικασία γίνεται συνήθως κατά τους βροχερούς μήνες, ώστε χάρη στην υγρασία του εδάφους οι ρίζες των δέντρων να αναπτύσσονται σταθερά, κάτι το οποίο βοηθάει στη παραγωγή καφέ.\nΌπως έχουμε αναφέρει και σε προηγούμενο άρθρο, το φυσικό περιβάλλον στο οποίο θα φυτευτούν τα δέντρα θα καθορίσει σημαντικά το τελικό αποτέλεσμα. Το έδαφος, το υψόμετρο, η συχνότητα των βροχοπτώσεων, η θερμοκρασία και ο ήλιος συμβάλλουν στην ποιότητα του εκάστοτε καρπού.\nΜετά από 3-4 χρόνια, ανάλογα με την ποικιλία, θα εμφανιστούν στα δέντρα τα πρώτα κεράσια του καφέ. Όταν οι καρποί ωριμάσουν θα είναι έτοιμοι για το επόμενο στάδιο παραγωγής καφέ η συγκομιδή τους πραγματοποιείται τις περισσότερες φορές χειρωνακτικά ή μηχανικά όπως π.χ. στη Βραζιλία, όπου ο τεράστιος όγκος παραγωγής καθιστά αναγκαία τη μηχανοποίηση της διαδικασίας.\nΗ διαδικασία συλλογής του καρπού γίνεται με δύο τρόπους: είτε με ολική απογύμνωση του δέντρου είτε με επιλεκτική συλλογή μόνο των ώριμων καρπών. Η πρώτη είναι σαφώς ταχύτερη μέθοδος, ωστόσο επιφέρει επιμέρους ή ακόμη και ολική καταστροφή του φυτού. Αντίθετα, η δεύτερη μέθοδος, αν και απαιτεί πολύ περισσότερο χρόνο προστατεύει τα φυτά και προσφέρει ομοιογενή συλλογή καρπών. Και αυτή η μέθοδος, όμως, έχει τα μειονεκτήματά της, καθώς απαιτεί δύσκολη χειρωνακτική εργασία. Συγκεκριμένα, οι εργάτες πρέπει να ελέγχουν και να μαζεύουν τους ώριμους καρπούς των δέντρων κάθε 8-10 μέρες, καθιστώντας τη διαδικασία ακριβότερη. Γι’ αυτό το λόγο χρησιμοποιείται μόνο για τη συγκομιδή των πιο εκλεκτών ποικιλιών Arabica.\nΕπεξεργασία των καρπών καφέ\nΗ επεξεργασία των καρπών ξεκινάει όσο το δυνατόν πιο σύντομα μετά τη συγκομιδή τους. Ανάλογα με την τοποθεσία και τους διαθέσιμους πόρους, το πρώτο βήμα της επεξεργασίας του καφέ πραγματοποιείται με έναν από δύο τρόπους: την υγρή ή την ξηρή μέθοδο. Η ξηρή μέθοδος συνηθίζεται στις χώρες όπου η πρόσβαση σε νερό είναι περιορισμένη. Είναι πιο απλή και οικονομική, καθώς οι καρποί απλώνονται ομοιόμορφα στον ήλιο για 8-10 μέρες μέχρι να ξηρανθούν. Η υγρή μέθοδος είναι η πιο συχνή και πιο πολύπλοκη, αφού αποτελείται από πολλά βήματα. Συνοπτικά, περιλαμβάνει πρώτα το μούλιασμα των καρπών, έτσι ώστε να ξεχωρίσουν οι άγουροι ή/και χαλασμένοι, οι οποίοι επιπλέουν στο νερό. Έπειτα, αφαιρείται μηχανικά η φλούδα και οι κόκκοι παραμένουν σε ειδικές δεξαμενές για 1-2 μέρες όπου υποβάλλονται σε μικροβιακή ζύμωση.\nΞήρανση των κόκκων του καφέ\nΣτην περίπτωση που ακολουθήθηκε η υγρή μέθοδος, οι κόκκοι του καφέ πρέπει να ξηρανθούν ώστε η υγρασία τους να μην ξεπερνά το 11%. Αυτό γίνεται είτε αφήνοντας τους στον ήλιο είτε χρησιμοποιώντας ειδικές μηχανές αέρα.\nΗ επεξεργασία του κόκκων του καφέ συνεχίζεται με την αποφλοίωση. Ο αποξηραμένος φλοιός απομακρύνεται με μηχανικά μέσα. Η διαδικασία ολοκληρώνεται με το γυάλισμα των σπόρων, ώστε να απομακρυνθεί οτιδήποτε μπορεί να έχει απομείνει πάνω τους.\nΕξαγωγή και Παραγωγή καφέ\nΠριν πάρουν την τελική τους μορφή, οι πράσινοι πλέον κόκκοι του καφέ τοποθετούνται σε σακιά των 60-70 κιλών για να ταξιδέψουν από τις χώρες της Κεντρικής και Νότιας Αμερικής, της Ασίας και της Αφρικής, προς τον επόμενο προορισμό τους.\nΠοιοτικός έλεγχος και Δοκιμασία καφέ\nΌπως για το κρασί, έτσι και για τον καφέ υπάρχουν ειδικοί δοκιμαστές οι οποίοι αναλύουν την ποιότητα, τη γεύση και την εμφάνιση των κόκκων του καφέ. Έχοντας μια συνολική εικόνα για κάθε ποικιλία καφέ, είναι ικανοί να διακρίνουν τα ιδιαίτερα χαρακτηριστικά και τα ελαττώματα της, ή ακόμη να προσδιορίσουν τις κατάλληλες προσμίξεις που πρέπει να γίνουν για το ιδανικό χαρμάνι.\nΤο καβούρδισμα είναι το τελικό στάδιο πριν ο καφές περάσει στην μορφή των σκούρων αρωματικών κόκκων που βρίσκεις σε καφεκοπτεία. Το καβούρδισμα επηρεάζει σημαντικά την γεύση, το άρωμα, ακόμη και το χρώμα του καφέ που θα φτάσει στο φλιτζάνι σου, επομένως αποτελεί ίσως το πιο κρίσιμο στάδιο. Ένα πολύ σημαντικό στάδιο για τη παραγωγή καφέ!\nΣτο καφεκοπτείο μας έχουμε αναγάγει σε τέχνη το καβούρδισμα του καφέ. Εδώ και πάνω από 100 χρόνια, οι καφέδες μας ψήνονται με γνώση και μεράκι στο παραδοσιακό καβουρδιστήρι μας, χωρίς προσθήκη συντηρητικών ή άλλων χημικών ουσιών, προσφέροντάς σου την απόλαυση, τα οφέλη και τις ευεργετικές ιδιότητες του καλού καφέ.\nΤο «μυστικό» του σωστού αλέσματος είναι να μην χαθούν τα αρώματα και η γεύση των κόκκων του καφέ μέχρι να φτάσει στο φλιτζάνι σου. Σε περίπτωση που επιλέγεις να αγοράζεις άκοπο καφέ και να τον αλέθεις σε μύλο στο σπίτι σου καλό είναι να γνωρίζεις πως ανάλογα με το είδος και τον τρόπο προετοιμασίας του καφέ θα εξαρτηθεί και ο βαθμός της άλεσης. Όσο πιο λεπτοκομμένος είναι ο καφές σου, τόσο λιγότερος χρόνος θα χρειαστεί για την προετοιμασία του. Για παράδειγμα, για την παρασκευή του espresso, ο οποίος είναι πολύ λεπτοκομμένος, χρειάζονται περίπου 25 δευτερόλεπτα. Έτσι ολοκληρώνεται η παραγωγή καφέ!\nΓια να διατηρηθεί η φρεσκάδα του καφέ όσο το δυνατόν περισσότερο μετά το άλεσμα, φρόντισε να τον φυλάξεις σε αεροστεγή δοχεία μακριά από την ζέστη, την υγρασία και το φως του ήλιου. Μια καλή συμβουλή είναι να αλέθεις τόση ποσότητα καφέ όση θα καταναλώσεις μέσα σε μία εβδομάδα, ώστε να απολαμβάνεις πάντα φρέσκο καφέ διατηρώντας όλα του τα αρώματα και τη ξεχωριστή γεύση.


Αρχική FASHION 7 τρόποι για να φορέσεις το αγαπημένο σου φόρεμα σε μια έξοδο\nΤο να φορέσεις το αγαπημένο σου φόρεμα σε μια βραδινή έξοδο μπορεί να είναι δύσκολο. Μέρος της διασκέδασης, είναι να το φορέσεις με έναν νέο και δημιουργικό τρόπο, αλλά τι γίνεται αν δεν ξέρεις πώς να το συνδυάσεις; Σου έχουμε βρει 7 δημιουργικούς τρόπους για να φορέσεις το αγαπημένο σου φόρεμα σε μια βραδινή έξοδο. Tips που θα σε κάνουν να αισθάνεσαι πιο όμορφα και άνετα από ποτέ.\nΦόρεμα – styling για μια βραδινή έξοδο\nΑν αναζητάς μερικές συμβουλές styling για να φορέσεις το αγαπημένο σου φόρεμα για μια βραδινή έξοδο, υπάρχουν μερικά κόλπα που μπορείς να χρησιμοποιήσεις. Μια ιδέα είναι να συνδυάσεις το φόρεμα με μια ψηλόμεση ή μια κυματιστή δερμάτινη φούστα. Μια άλλη ιδέα είναι να το συνδυάσεις με κομμάτια από μια πιο σκούρα χρωματική παλέτα, όπως το μαύρο και το navy blue. Αν σου αρέσει το bling, δοκίμασε να συνδυάσεις το φόρεμα με μεταλλικά αξεσουάρ: ψηλά τακούνια, τσάντα-κλάτς, σκουλαρίκια και δαχτυλίδια.\nA post shared by Barbara Rodiles (@barbararodiles_)\nΑν έχεις βρει ένα φόρεμα που σου αρέσει, αλλά δεν έχεις χρόνο να το κάνεις να ταιριάζει σε κάθε περίσταση, υπάρχουν μερικοί εύκολοι τρόποι να το συνδυάσεις σωστά για μια τέλεια βραδινή έξοδο. Αν το φόρεμά σου είναι αρκετά κλασικό και θέλεις να προσθέσεις λίγη ένταση, συνδύασέ το με ένα δερμάτινο μπουφάν και μπότες. Για μια πιο casual εμφάνιση, μπορείς να επιλέξεις ένα τζιν jacket και να ολοκληρώσεις το look με ακατάστατα μαλλιά.\nA post shared by frenchie.gr (@frenchie.gr)\nDIY Boho Chic φόρεμα Gingham\nΑυτό είναι ένα DIY project που θα απαιτήσει λίγο ράψιμο και χειροτεχνία. Θα πρέπει να αγοράσεις ένα πατρόν για το φόρεμα, ύφασμα, βελόνες, κλωστή, στεφάνια ραψίματος, παραμάνες, πένσες με μύτη βελόνας και ένα αόρατο φερμουάρ.\nΠρώτα πρέπει να κόψεις τις λωρίδες gingham σε διαστάσεις 2×24″. Στη συνέχεια, φτιάξε το φόρεμα σύμφωνα με τις οδηγίες με μία εξαίρεση: Τοποθέτησε το φερμουάρ στην πίσω ραφή! Αρχικά θα πρέπει να ράψεις τις λωρίδες στο πάνω μέρος του φορέματος, αφήνοντας περιθώριο 2″ μεταξύ τους. Τώρα θα πρέπει να στρίψεις τη φούστα τουλάχιστον 3″ πάνω από το γόνατο ή περισσότερο. Έπειτα, τοποθέτησε το αόρατο φερμουάρ στο κάτω μέρος της φούστας. Ράψε όλες τις ραφές σου και ολοκλήρωσε προσθέτοντας κάποια δαντελένια διακοσμητικά.\nΠώς να συνδυάσεις το αγαπημένο σου φόρεμα με σορτσάκι για μια βραδινή έξοδο\nΑν θέλεις να φορέσεις το αγαπημένο σου φόρεμα έξω, αλλά δεν αισθάνεσαι ότι είναι το κατάλληλο look για νυχτερινή έξοδο, σου έχουμε τη λύση! Μπορείς να συνδυάσεις το αγαπημένο σου σορτσάκι με ένα φόρεμα για να του δώσεις μια πιο casual διάθεση. Απλά φόρεσε το φόρεμα πάνω από το σορτς και ολοκλήρωσε το look με ένα oversized πουκάμισο ή σακάκι. Αυτά τα σύνολα είναι χαριτωμένα και ιδανικά για μια καλοκαιρινή βραδινή έξοδο με φίλους.\nTrench Coat με φόρεμα\nΈνας τρόπος για να φορέσεις ένα φόρεμα σε μια βραδινή έξοδο είναι να το συνδυάσεις κατάλληλα με την καμπαρντίνα σου. Έτσι θα μείνεις ζεστή αλλά θα εξακολουθείς να δείχνεις κομψή. Με τη μακριά καμπαρντίνα, θα έχεις επίσης περισσότερη κάλυψη όταν βγαίνεις έξω.\nTrench Coat & κολάν: Το κολάν ταιριάζει με την καμπαρντίνα σε αυτή την εμφάνιση, αλλά θα μπορούσες επίσης να επιλέξεις κάποιο καλσόν. Αν προσθέσεις κολάν σε αυτό το ντύσιμο, προτίμησε να επιλέξεις κάποιο που έχει το ίδιο χρώμα με το παλτό σου, ώστε να ταιριάζουν όλα μεταξύ τους. Γενικότερα, τα κολάν είναι ένας πολύ καλός τρόπος για να προσθέσεις λίγη ζεστασιά στο ντύσιμό σου χωρίς να φοράς μακριά φούστα. Εκτός αυτού, ταιριάζουν πολύ καλά με μπότες και σακάκια.\nΦόρεμα με δερμάτινη φούστα\nΑν ψάχνεις έναν κομψό τρόπο για να φορέσεις το αγαπημένο σου φόρεμα στην πόλη, δοκίμασε να το συνδυάσεις με μια δερμάτινη φούστα. Αυτό το στυλ είναι κομψό και σέξι ταυτόχρονα. Το φόρεμα θα σου χαρίσει αυτή τη λεπτή θηλυκή εμφάνιση, ενώ η δερμάτινη φούστα θα σου προσθέσει λίγη αιχμή. Για να πετύχεις αυτό το στυλ, το μόνο που χρειάζεσαι είναι ένα φόρεμα στο αγαπημένο σου χρώμα, μια μαύρη δερμάτινη φούστα και ένα ζευγάρι γόβες στιλέτο για να ολοκληρώσεις την εμφάνιση.\nΕπίλεξε τα κατάλληλα παπούτσια\nΟ ευκολότερος τρόπος για να συνδυάσεις ένα φόρεμα, είναι με ένα ζευγάρι ψηλοτάκουνες γόβες. Όμως, μπορείς επίσης να επιλέξεις να φορέσεις το φόρεμα σου με αθλητικά παπούτσια, μια ζακέτα και μερικά κοσμήματα. Το σπουδαίο με το φόρεμα είναι ότι μπορεί να φορεθεί με πολλούς διαφορετικούς τρόπους. Αν ψάχνεις ένα outfit που θα σε κάνει να δείχνεις κομψή και προσεγμένη, ενώ παράλληλα θα είναι άνετο για να το φορέσεις οποιαδήποτε εποχή, τότε αυτό είναι το τέλειο look για εσένα.\nΑυτοί ήταν οι 7 δημιουργικοί τρόποι για να φορέσεις το αγαπημένο σου φόρεμα σε μια βραδινή έξοδο. Ελπίζουμε να τους βρήκες χρήσιμους και ευχόμαστε να περάσεις υπέροχα φορώντας το αγαπημένο σου φόρεμα στην έξοδό σου.\nΠροηγούμενο άρθρο Ποιο χρώμα μαλλιών μικροδείχνει;\nΕπόμενο άρθρο Πως να κάνω ρεφλέ στο σπίτι;


Σε σχόλιό του στην ίδια εφημερίδα ο αναλυτής Σ. Νίξον εκτιμά πάντως, σύμφωνα με το Αθηναικό Πρακτορείο Ειδήσεων, ότι «τα ριζοσπαστικά σχέδια δεν σημαίνουν ότι η Ιταλία θα βυθίσει την Ευρώπη σε αναταραχή. Όπως εξαντλητικά το κατέδειξε και η ελληνική κρίση δεν υπάρχει εύκολος δρόμος εξόδου από το ευρώ. Και μια οξεία κρίση στην Ιταλία, πιθανόν θα κατέληγε όχι σε έξοδο από το ευρώ αλλά σε αναδιάρθρωση του χρέους –με τα κόστη να βαρύνουν τους Ιταλούς αποταμιευτές και συνταξιούχους και όχι την ΕΚΤ, όπως θέλουν να πιστεύουν οι Ευρωπαίοι πιστωτές».\nMore in this category: « Τι πρέπει να ξέρουν για τη δήλωση οι κάτοικοι εξωτερικού Πουλήθηκε η ΖΕΝΙΘ για 57 εκατ. ευρώ »


Οι πάγκοι που τρίζουν και ο πληρωμένος παίκτης από μεγάλη ΠΑΕ | sportime.gr\nΟι πάγκοι που τρίζουν και ο πληρωμένος παίκτης από μεγάλη ΠΑΕ\nSportime Team 20/10/2019 13:36:44\nΗ αντίστροφη μέτρηση για τη Super League 2 ξεκίνησε. Λιγότερο από βδομάδα έμεινε. Οι ομάδες στο… ψάξιμο.\nΠροσπαθούν να βρουν πατήματα, βαρέθηκαν τα φιλικά και ηρέμησαν, αφού βρήκαν λύση με την ΕΡΤ. Την ίδια στιγμή, όμως, γίνονται διάφορα.\n*Γύρνα πίσω θα πεθάνω! Στα… πατώματα ιδιοκτήτης ομάδας της κατηγορίας. Του άφησαν από μια… φωτογραφία σύζυγος και κόρη και του κούνησαν… μαντήλι. Από πίσω δεν είχε αφιέρωση, αλλά τελεσίγραφο. Η εκείνες ή το ποδόσφαιρο. Απεγνωσμένος ο ιδιοκτήτης είδε μια την πισίνα, αλλά το νερό δεν είναι θερμαινόμενο. Οπότε άρον-άρον πωλείται και τη δίνει όσο κι όσο. Μάλλον, χαρίζεται. Γιατί ενδιαφερόμενος δεν προέκυψε τόσους μήνες, τώρα θα εμφανιστεί;\n*Πρωτάθλημα θέλει το αφεντικό. Ανέξοδο είναι. Οταν ακούει για πληρωμές, όμως, παίρνει αντισταμινικά. Αλλεργικός γαρ. Μήνες μέσα το ποδοσφαιρικό τμήμα. Παλιοί και νέοι. Πιστόλι έφαγαν και οι μανατζαρέοι που πήγαν παίκτες το καλοκαίρι.\n*Δεν βρίσκει τον επόμενο γι αυτό και παραμένει ο… προηγούμενος. Ο προπονητής έχει χάσει τελείως τα αποδυτήρια. Προσπαθεί να πιαστεί από τον άνθρωπο του μεγάλου, αλλά δεν γυρίζει το… χαρτί. Αν δεν κερδίσει την Κυριακή, πακετάρει και φεύγει.\n*Από τον Παντελίδη και τον Μάντζιο στον Μπαξεβάνο. Καλός ο κόουτς, αλλά στην Παναχαϊκή έψαχναν -έτσι έλεγαν- προπονητή που θα έκανε… κλικ στον κόσμο. Χτύπησαν πόρτες, αλλά δεν άνοιξε καμία. Προσγειώθηκαν και πήγαν σε πιο προσιτές επιλογές.\n* Μάγκας ο πρόεδρος. Αυτούς που ξέρει ότι δεν θα φύγουν τους έχει… σόλο μέσα. Τους υπόλοιπους που δεν τους έχει δεμένους, τους πληρώνει στην ώρα τους. Προσέχει για να τους έχει.\n* Απόφαση το έχει πάρει εδώ και καιρό. Αλλά το έχετε εύκολο να φύγει ο κόουτς; Κάποιες εισηγήσεις ήταν δικές του. Έτσι θα τους αδειάσει τώρα; Αυτός είναι και ο μόνος λόγος που δεν τα έχει βροντήξει ακόμα. Δε θα αργήσει και πολύ πάντως.\n* Μήπως υπάρχουν λεφτά τελικά; Τα έλεγε ο άνθρωπος του αφεντικού και δεν τον πίστευε κανείς. Όταν έρχεται η κατάλληλη στιγμή, το μαρούλι πέφτει. Και υπάρχει και αισιοδοξία για τη συνέχεια. Για να δουμε…\n* Ποιος πρόεδρος πήγε να κάνει super deal το καλοκαίρι δίνοντας λιγότερο από το μισό συμβόλαιο του παίκτη; Είναι αλήθεια πως θα τον βοηθούσαν δύο ακόμη αφεντικά ΠΑΕ; Το ένα μάλιστα από εκείνες που παλεύουν για τον τίτλο στη Super League 1!\n* Το δίλημμα μεγάλο… Από τη μία τα φιλικά πήγαιναν όπως τα ήθελαν. Είχε βρεθεί σύνδεση με… Μαλαισία και όλοι ήταν ευχαριστημένοι. Από την άλλη, στα επίσημα είναι μεγαλύτερο το κέρδος. Επομένως ευτυχώς που ξεκινάει το πρωτάθλημα ή μήπως ισχύει η ατάκα πως στα φιλικά μπαίνουν τα καλύτερα γκολ; Αυτό προβληματίζει και τους ιθύνοντες.\n* Το δουλεύει πολύ καλά το έργο και δεν είναι μόνος του. Έχει βάλει στο κόλπο και τον γιο. Μαζί φέρνουν τους παίκτες και βολεύονται όλοι. Και όλα έχουν ένα τέλος, αλλά μέχρι να φτάσουμε εκεί η μπάζα που θα έχει γίνει, δε θα τη λες αμελητέα.\n« Ολυμπιακός: Τον «ευνόησε» η ΕΠΣ Μακεδονίας, χμ… (vid)\nΆρης – Ιωνικός: Ρεκόρ για Μαυροκεφαλίδη και Φλιώνη »


Ισπανία: Μαζική διαμαρτυρία για την απαλλαγή πέντε ανδρών από την κατηγορία του βιασμού - istioforos news Ισπανία: Μαζική διαμαρτυρία για την απαλλαγή πέντε ανδρών από την κατηγορία του βιασμού - istioforos news\nΑρχική > ΔΙΕΘΝΗ > Ισπανία: Μαζική διαμαρτυρία για την απαλλαγή πέντε ανδρών από την κατηγορία του βιασμού\nΔΙΕΘΝΗ - Δημοσιεύτηκε - 29 Απρ 2018 - 6:58 π.μ.\nΙσπανία: Μαζική διαμαρτυρία για την απαλλαγή πέντε ανδρών από την κατηγορία του βιασμού\nΤο σύνθημα "δεν είναι σεξουαλική κακοποίηση, είναι βιασμός!" ακούστηκε ξανά στην Παμπλόνα, όπως κάθε μέρα από τότε που εκδόθηκε η επίμαχη δικαστική απόφαση.\nΉδη από την Παρασκευή, ο εισαγγελέας της Ναβάρας ανακοίνωσε ότι θα ασκήσει έφεση κατά της απόφασης επιμένοντας ότι "τα γεγονότα συνιστούν το έγκλημα της σεξουαλικής επίθεσης (βιασμού)". Η ισπανική συντηρητική κυβέρνηση του Μαριάνο Ραχόι έσπευσε να ανακοινώσει ότι θα εξετάσει το ενδεχόμενο μιας αναθεώρησης του ποινικού κώδικα.\nItem Reviewed: Ισπανία: Μαζική διαμαρτυρία για την απαλλαγή πέντε ανδρών από την κατηγορία του βιασμού Rating: 5 Reviewed By: istioforos news


Αρχική διορθωτικά μέτρα κατά των μυκήτων: πώς να τα θεραπεύσει φυσικά - φυσικές θεραπείες 2020\nΤο μανιτάρια είναι παρόντες στον αέρα και στο έδαφος, καθώς και σε πολλά άλλα στοιχεία. Αν και μπορεί να φαίνονται αβλαβείς, η αλήθεια είναι ότι μπορούν να προκαλέσουν μεγάλα προβλήματα υγείας. Και, έχουν μεγάλη δύναμη αναπαραγωγής και μόλυνσης.\nΜερικές από τις πιο κοινές ασθένειες που προκαλούνται από μύκητες είναι οι εξής. Από τη μία πλευρά, το πόδι του αθλητή, το οποίο, όπως υποδηλώνει το όνομά του, επηρεάζει τα πόδια. Συνήθως χορηγείται το καλοκαίρι ως αποτέλεσμα της θερμότητας και του ιδρώτα σε αυτή την περιοχή του σώματος.\nΑπό την άλλη πλευρά, καντιντίαση, κολπική λοίμωξη που προκαλείται από μύκητες και η οποία μπορεί να οφείλεται σε ευρύ φάσμα παραγόντων όπως η εγκυμοσύνη ή η λήψη αντισυλληπτικών από του στόματος. Και τέλος, η ονυχομυκητίαση, η οποία επηρεάζει τα νύχια και είναι πολύ συχνή στους ηλικιωμένους.\nΟι καλύτερες θεραπείες για την αντιμετώπιση των μυκήτων\nΤο σκόρδο είναι μια από τις καλύτερες εγχώριες θεραπείες που υπάρχουν ενάντια στους μύκητες. Επιπλέον, καθώς είναι φυσικό συστατικό, μπορεί να εφαρμοστεί σε άτομα οποιασδήποτε ηλικίας χωρίς κανένα πρόβλημα. ακόμα και τα παιδιά.\nΤο σκόρδο μπορεί να εφαρμοστεί με δύο τρόπους. Από τη μία πλευρά, μπορείτε να πάρετε ένα σκελίδες από ακατέργαστο σκόρδο, το οποίο είναι εξαιρετικά ευεργετικό για την εξάλειψη των επιβλαβών παθογόνων που υπάρχουν στο έντερο. Ωστόσο, δεν είναι μια επιλογή πολύ καλή για όσους δεν τους αρέσει το σκόρδο.\nΑπό την άλλη πλευρά, αν υπάρχουν μύκητες στα πόδια, μπορείτε να εφαρμόσετε μια πάστα σκόρδου. Απλώς βάλτε ένα σκελίδες σκόρδο σε ένα κονίαμα, ψιλοκομμένο με λίγο νερό. Και τα δύο συστατικά αναμιγνύονται καλά και η πάστα εφαρμόζεται απευθείας στα μανιτάρια. Είναι χρήσιμο για να επιταχύνει την ανάκαμψη.\nΤο αλάτι της θάλασσας είναι εξαιρετικά επωφελές ως σπιτικό φάρμακο κατά των μυκήτων. Βοηθά στην απομάκρυνση των νεκρών κυττάρων βοηθώντας το δέρμα να αναγεννηθεί.\nΑν ζείτε κοντά στη θάλασσα, μια καλή επιλογή είναι να βουτήξετε τα πόδια σας απευθείας στο θαλασσινό νερό. αν έχετε μύκητα στα πόδια σας θα είναι πολύ χρήσιμη. Εάν δεν ζείτε κοντά στη θάλασσα, τότε θα πρέπει να αγοράσετε θαλασσινό αλάτι και να το αραιώσετε με νερό. Στη συνέχεια, τα πόδια είναι βυθισμένα σε μια λεκάνη.\nΑναμφίβολα, η αλόη βέρα είναι ένα από τα φυσικά συστατικά με μεγαλύτερο αριθμό ωφέλιμων ιδιοτήτων για το δέρμα. Έχει μια μεγάλη δύναμη ενυδάτωσης και επισκευής. και, επιπλέον, διεγείρει την κυτταρική δραστηριότητα με αξιοσημείωτο τρόπο.\nΩς εκ τούτου, μπορεί να εφαρμοστεί απευθείας στους μύκητες για να επιταχύνει την ανάρρωσή του. Γι 'αυτό πρέπει να αγοράσετε ένα pod αλόη βέρα και να το ανοίξετε με τη βοήθεια ενός μαχαιριού για να εξαγάγετε το χυμό.\nΈνα συστατικό που ουσιαστικά έχει ο καθένας στο σπίτι και αυτό είναι πολύ χρήσιμο για την καταπολέμηση διαφόρων παθογόνων, όπως οι μύκητες. Ένα από τα μεγάλα του πλεονεκτήματα είναι ότι εξυπηρετεί την επιτάχυνση της διαδικασίας απομάκρυνσης των μυκήτων από οποιαδήποτε περιοχή του σώματος: μασχάλες, οικείες περιοχές, πόδια, πρόσωπο ...\nΗ εφαρμογή του είναι πολύ απλή. Ένα φυσικό γιαούρτι τοποθετείται σε ένα γυάλινο μπολ και εφαρμόζεται με ένα απαλό μασάζ στην πληγείσα περιοχή. Αφήστε το να δράσει για περίπου 30 λεπτά και ξεπλύνετε με άφθονο ζεστό νερό. Συνιστάται να επαναλαμβάνετε αυτή τη διαδικασία κάθε μέρα μέχρι να εξαφανιστούν οι μύκητες.\nΈνα από τα παλαιότερα και αποτελεσματικότερα μέσα για την αντιμετώπιση των μυκήτων. Το λεμόνι περιέχει οξύ, το οποίο, σε αντίθεση με αυτό που φαίνεται, βοηθά το δέρμα να αναρρώσει.\nΗ εφαρμογή αυτής της θεραπείας είναι πολύ εύκολη και γρήγορη. Ένα λεμόνι πιέζεται για να πάρει το χυμό και εφαρμόζεται στην περιοχή που προσβάλλεται από τους μύκητες. Η εφαρμογή θα πρέπει να γίνεται πάντα τη νύχτα, επειδή εάν μετά την εφαρμογή του ήλιου στην πληγείσα περιοχή μπορεί να εμφανιστούν λεκέδες.\nΥπάρχουν πολλές εγχώριες θεραπείες που γίνονται με φυσικά συστατικά που υπάρχουν για τη θεραπεία των μυκήτων. Ποιο από αυτά επιλέγει εξαρτάται από την περιοχή που πρόκειται να αντιμετωπιστεί, καθώς και από τις προτιμήσεις και προτιμήσεις κάθε ατόμου. Αυτό το άρθρο δημοσιεύεται μόνο για ενημερωτικούς σκοπούς. Δεν μπορεί και δεν πρέπει να αντικαταστήσει τη διαβούλευση με έναν γιατρό. Σας συμβουλεύουμε να συμβουλευτείτε τον Αξιόπιστο γιατρό σας.\nΑρχική διορθωτικά μέτρα για μυκητιασικές λοιμώξεις (Απρίλιος 2020)


Παιδιά, θα ήθελα να σας ευχαριστήσω για τη βοήθεια με τις πρόσφατες ερωτήσεις μου στο KudoZ περί Ισλαμισμού, Περσίας, κλπ. Θα ακολουθήσουν μερικές ακόμη. Ίσως να σας φαίνονται εύκολες αλλά εμένα αυτή τη στιγμή μου φαίνονται βουνό γιατί εδώ που βρίσκομαι τώρα (στο πατρικό μου στη Θεσσαλονίκη) δεν έχω στη διάθεσή μου όλες τις πηγές που θα ήθελα. Έχω μια Επιστήμη και Ζωή που με έχει απογοητεύσει οικτρά στο συγκεκριμένο θέμα. Αν νομίζετε ότι πρέπει το επίπεδο των ερωτήσεων να αλλάξει σε non-pro πείτε τό μου ή ψηφίστε για non-pro στην κάθε ερώτηση. Ζητώ συγγνώμη εκ των προτέρων αν σας "βομβαρδίσω" με ερωτήσεις μέσα στις επόμενες 2-3 μέρες. Τελειώνω όμως και παραδίδω, και μετά θα ησυχάσετε από μένα Θα προσπαθήσω να ανταποδώσω τη βοήθεια σε τεχνικές ερωτήσεις KudoZ ή όπου αλλού μπορώ.\n[Edited at 2005-05-20 10:51]\nΠρόσφατες ερωτήσεις σου May 20, 2005\nΣε συγχωρούμε... κι ό,τι έχεις ευχαρίστηση στο μέλλον.\nΜονάχα μην το λες έτσι και πιστέψουν όλοι πως εδώ στην πατρίδα είμαστε υποανάπτυκτοι και δεν βρίσκουμε εύκολα τα ανάλογα βοηθήματα. (Μ' έπιασε πάλι το τοπικιστικό μου).\nΚι άμα δούμε σατανικά εύκολη ερώτηση θα σε "κράξουμε" με ψήφους για μετατροπή σε non-pro... μην ανησυχείς\nυποανάπτυκτοι δεν είμαστε May 21, 2005\nΚαι να ήμασταν υποανάπτυκτοι σιγά μην το έλεγα στο φόρουμ! Αν δεν παινέψεις το σπίτι σου....\nΕννοούσα ότι εγώ δεν τα έχω τα βοηθήματα στη βιβλιοθήκη μου\nΑπ'όσο ξέρω στη βιβλιοθήκη του πανεπιστημίου βρίσκεις ό,τι θέλεις, μόνο που εγώ δεν έχω πάει ποτέ (στη βιβλιοθήκη, όχι στο πανεπιστήμιο. Στο πανεπιστήμιο πήγα μια φορά, στο τμήμα Φυσικής, μπήκα και μέσα ) και μέχρι να κατεβώ στο κέντρο και να την εντοπίσω και να βρω τις πηγές που θέλω, μου φαίνεται θα χάσω την προθεσμία μου. Μόλις παραδώσω με το καλό θα κάνω εξόρμηση στη Θεσσαλονίκη, όχι μόνο στις βιβλιοθήκες και στα βιβλιοπωλεία, αλλά για να δω επιτέλους και την πόλη γιατί κάθε χρόνο που έρχομαι τη βλέπω τόσο αλλαγμένη που σε λίγο δε θα την αναγνωρίζω.\nΕπιστρέφω στη Μαχαμπχαράτα μου.


Πολύ ωραία, λοιπόν. Έχουμε στην κατοχή μας επιλεγμένα προϊόντα για τη φροντίδα του δέρματός μας. Πολύ συχνά όμως, κάνουμε, άθελά μας, αδικαιολόγητα λάθη, τα οποία και «ροκανίζουν» τα θετικά αποτελέσματά τους. Ο δεκάλογος που ακολουθεί μας βοηθά να έχουμε μία όμορφη και ισορροπημένη επιδερμίδα, χωρίς αρνητικές συνέπειες.\n1. Ποτέ με τα δάχτυλα!\nΣε πολλές περιπτώσεις, οι θαυματουργές προτάσεις ομορφιάς διατηρούνται μέσα σε όμορφα, γυάλινα βάζα. Παίρνοντας την αναγκαία ποσότητα προϊόντος με τα δάχτυλα, μεταφέρουμε εν αγνοία μας βακτήρια και ανεπιθύμητες λιπαρές ουσίες στο δέρμα μας! Για να αποφύγουμε κάθε κίνδυνο, φροντίζουμε να χρησιμοποιούμε μια μικρή σπάτουλα, κουταλάκι ή ακόμα και μπατονέτες.\n2. Έντονες, βίαιες κινήσεις\nΜέσα στη ρουτίνα της καθημερινότητας είναι πολύ πιθανόν, να εφαρμόζουμε το προϊόν με γρήγορες και άγριες κινήσεις. Ειδικά, στην ευαίσθητη περιοχή των ματιών, μια τέτοια διαδικασία, κάνει το δέρμα μας να χάνει την ελαστικότητά του. Απλώνοντας με ηρεμία κάθε φόρμουλα ομορφιάς, με ανοδικές και κυκλικές κινήσεις και ολοκληρώνοντας, με ανάλαφρα χτυπηματάκια με τις άκρες των δαχτύλων μας, τονώνουμε την κυκλοφορία του αίματος και βοηθάμε στην καλύτερη απορρόφηση του προϊόντος.\n3. Δεν καθαρίζουμε το κινητό μας\nΤο χρησιμοποιούμε αμέτρητες φορές κατά τη διάρκεια της ημέρας, αλλά πόσο συχνά καθαρίζουμε την επιφάνεια του κινητού ή ακόμα, και του τηλεφώνου μας; Οι ακαθαρσίες και τα μικρόβια που βρίσκονται πάνω τους, μεταφέρονται ασυναίσθητα στην επιδερμίδα μας. Ο καθημερινός, τακτικός καθαρισμός τους με τα συνηθισμένα μαντηλάκια καθαρισμού οικιακής χρήσης ή κάποιο ειδικό φιλικό καθαριστικό, μας δίνουν τη λύση.\n4. Υπερβολές στην απολέπιση\nΟπωσδήποτε, η απολέπιση είναι ένας πολύ καλός τρόπος για να αναζωογονήσουμε το δέρμα μας και να θαυμάσουμε άμεσα τη φωτεινή επιδερμίδα μας απαλλαγμένη από τα νεκρά κύτταρα. Εάν, όμως, κάνουμε απολέπιση καθημερινά θα ερεθίσουμε το δέρμα μας. Το ιδανικό είναι να κάνουμε απολέπιση μία με δύο φορές την εβδομάδα και να αυξήσουμε την εφαρμογή ακόμα μία φορά εάν χρειαστεί, δείχνοντας μεγαλύτερη επιμέλεια στις πιο «άγριες» και προβληματικές περιοχές.\n5. Αγνοούμε τα σημάδια της αφυδάτωσης\nΠολλές φορές μπορεί να νιώθουμε πως το δέρμα μας «τραβάει», βλέπουμε πως εμφανίζει μικρές φολίδες απολέπισης ή αποκτά μια ερυθρόχρωμη απόχρωση. Σημάδια, τα οποία ενδέχεται να εμφανιστούν ακόμα και σε λιπαρές επιδερμίδες. Τα δείγματα αυτά, μαρτυρούν πως η επιδερμίδα μας έχει αφυδατωθεί. Για να αντιμετωπίσουμε άμεσα το πρόβλημα, χρησιμοποιούμε έναν ορό εμπλουτισμένο με υαλουρονικό οξύ, πριν από την πρωινή και τη βραδινή μας περιποίηση, καθώς το συστατικό αυτό έχει την ιδιότητα να «κλειδώνει» τα επιθυμητά επίπεδα υγρασίας στο δέρμα.\n6. Δεν καθαρίζουμε τα πινέλα μακιγιάζ\nΟι λιπαρές εκκρίσεις του δέρματος, όπως και κάθε είδους ακαθαρσίας που πλανάται στην ατμόσφαιρα, επικάθονται στα πινέλα του μακιγιάζ μας. Τουλάχιστον μία φορά την εβδομάδα, καλό είναι να πλένουμε τα πινέλα μας με σαπούνι και νερό και να τα αφήνουμε να στεγνώσουν πάνω σε καθαρή πετσέτα. Για τον σκοπό αυτό, χρησιμοποιούμε σαμπουάν για βρέφη ή ένα απαλό καθαριστικό. Ενδιάμεσα, καθαρίζουμε απαλά με χαρτί κουζίνας και ένα ήπιο καθαριστικό με βάση το οινόπνευμα.\n7. Χρησιμοποιούμε λανθασμένη σειρά\nΤο μπουντουάρ μας είναι γεμάτο από υπέροχα προϊόντα ομορφιάς. Για να κάνουν το θαύμα τους, οφείλουμε να τα χρησιμοποιούμε και με τη σωστή σειρά. Για παράδειγμα, οι οροί εφαρμόζονται σε απόλυτα καθαρό δέρμα πριν από κάθε άλλη θεραπεία περιποίησης, πρωί και βράδυ. Στη συνέχεια, το πρωί, μετά από ένα δεκάλεπτο, περνάμε το αντιηλιακό μας και έπειτα από ακόμα δέκα με δεκαπέντε λεπτά, την κρέμα ημέρας. Μετά τον ορό, μπορούμε να χρησιμοποιούμε και την κρέμα ματιών, τοπικά.\n8. Δεν καθαρίζουμε το δέρμα μας κάθε βράδυ\nΤο έχουμε ακούσει χιλιάδες φορές! Εάν αφήνουμε το μακιγιάζ πάνω στην επιδερμίδα μας πέφτοντας για ύπνο, καταστρέφουμε το δέρμα μας. Τα προϊόντα μακιγιάζ δημιουργούν ένα φράγμα στην επιφάνεια του δέρματος, με αποτέλεσμα να μην επιτρέπουν τη φυσιολογική ανανέωσή του κατά τη διάρκεια της νύχτας. Ακόμα, όμως και εάν δεν έχουμε ίχνη μακιγιάζ, οι ρύποι της ατμόσφαιρας καθ’ όλη τη διάρκεια της ημέρας υπονομεύουν τη σωστή λειτουργία του δέρματος, οπότε και ο καθαρισμός του προσώπου κάθε βράδυ επιβάλλεται ασυζητητί!\nΕυτυχώς για εμάς, ζούμε σε μια ηλιόλουστη χώρα! Αυτό βέβαια σημαίνει πως ο ήλιος δεν χαϊδεύει το δέρμα μας μόνο κατά τους καλοκαιρινούς μήνες ή όταν πηγαίνουμε για μπάνιο. Οι ακτίνες του μας επηρεάζουν καθημερινά, μέσα στο αυτοκίνητο, βγάζοντας βόλτα τον σκύλο, χαζεύοντας πίσω από το παράθυρο του γραφείου… Για να διατηρήσουμε τη νεανικότητα και την υγιή εμφάνιση της επιδερμίδας μας, δεν έχουμε παρά να εφαρμόζουμε το αντιηλιακό προϊόν καθημερινά, όλες τις ημέρες του χρόνου!\n10. Χρησιμοποιούμε ακατάλληλα προϊόντα για τον τύπο του δέρματος μας\nΌσο και να μας φαίνεται περίεργο, το δέρμα μας μπορεί να μεταμορφώνεται, ανάλογα με τις εξωτερικές συνθήκες και την κατάσταση του οργανισμού μας. Οπότε, δεν είναι καθόλου απίθανο η κανονική μας επιδερμίδα να εμφανίσει λιπαρότητα ή ένα μεικτό δέρμα να γίνει ξηρό. Είναι σοφό λοιπόν, να ελέγχουμε τον τύπο του δέρματός μας από καιρό σε καιρό, ώστε να χρησιμοποιούμε και τα ανάλογα προϊόντα φροντίδας. Διότι, πώς να το κάνουμε; Η ξηρή επιδερμίδα έχει άμεση ανάγκη από ενυδάτωση, ενώ η λιπαρή χρειάζεται έλεγχο των εκκρίσεων του δέρματος.\nκαθαρισμός του κινητού Λάθη προς αποφυγή στη φροντίδα του δέρματος λιπαρές επιδερμίδες μαντηλάκια καθαρισμού περιοχή των ματιών πινέλα μακιγιάζ προϊόντα ομορφιάς υαλουρονικό οξύ φόρμουλα ομορφιάς\nelsa 29 Οκτωβρίου 2016


FORTHnet: Αναμενόμενη, επιβεβλημένη, ίσως και αρκετά… καθυστερημένη η κίνηση ενοποίησης των λειτουργιών, εμπορικών και άλλων, με την 100% θυγατρική NOVA.\nΠροφανώς θα δημιουργήσει σημαντικές οικονομίες κλίμακας, κυρίως όμως θα βελτιώσει την εξυπηρέτηση του πελάτη και βεβαίως το cross selling προϊόντων.\nΘέμα χρόνου θα πρέπει να είναι -κατά την εκτίμηση της στήλης- και η λογιστική συνένωση των δύο εταιριών.\nFBB - Αγροτική - Αspis: Εδώ πλέον μιλάμε για το τραπεζικό «τρίγωνο» των… Βερμούδων. Δεκάρα δεν θέλει να βάλει η Αγροτική στην FBB, ενώ ο κ. Ρέστης εμφανίστηκε μεν ενδιαφερόμενος για την Aspis Bank, πλην όμως μέλλει να αποδειχτεί αν είναι καν διατεθειμένος να βάλει το χέρι στην τσέπη και να κάνει μόνος του αύξηση στην FBB.\nΑν αθροίσουμε τα περίπου 35 εκατ. που «θέλει» η FBB με τα 65 εκατ. που πρόσφερε για την Aspis φτάνουμε στο στρογγυλό νούμερο των 100 εκατ. ευρώ… cash!\nΚαι το ερώτημα είναι τι θα έχει προκύψει από το ξόδεμα αυτών των 100 εκατ. ευρώ.\nΔιατηρούμε τις επιφυλάξεις μας για το τι θα γίνει σε αυτές τις… συνδεόμενες υποθέσεις.\nΕθνική Τράπεζα: Αγορές εκδηλώθηκαν χθες στον τίτλο από την Goldman Sachs, συμβάλλοντας στο γύρισμά της λίγο πριν από το μέσο της συνεδρίασης.\nΟι αγορές από την Goldman δεν ανέκοψαν την ισχυρή προσφορά που εκδηλώθηκε και χθες από ξένα θεσμικά κατά κύριο λόγο χαρτοφυλάκια.\nΤα long only χαρτοφυλάκια μειώνουν την έκθεσή τους σε Ελλάδα και η άλλοτε αγαπημένη τους Εθνική δέχεται την ισχυρότερη πίεση.\nΧαρακτηριστικό είναι ότι πωλήσεις βγάζουν ακόμη και χαρτοφυλάκια με μέση τιμής κόστους υψηλότερη της τρέχουσας\nΦεύγουν, δηλαδή, με ζημιά…\nΥ. Γ.: Επιμένουν οι φήμες για πωλήσεις Εθνικής από την Εκκλησία προκειμένου να εξεύρει ρευστότητα για να συμμετάσχει στο ομολογιακό… Φήμες που δεν επιβεβαιώνονται από χρηματιστηριακές οι οποίες είναι σε θέση να ξέρουν.


To Κρύο Σπρέι - Freeze Spray 150ml Masterplast, είναι ένα προϊόν άμεσης ψύξης, που ανακουφίζει ΑΜΕΣΑ από τις εξαρθρώσεις, τα διαστρέμματα, τις κακώσεις και τους μώλωπες.\nΑρωματική Πούδρα για τα Πόδια - Foot Powder 170gr Masterplast\nΑρωματική Πούδρα για τα Πόδια - Foot Powder 170gr Masterplast, καταπραΰνει και ανανεώνει τα πόδια, απορροφά την υγρασία των ποδιών και βοηθά στη καταπολέμηση των δυσάρεστων οσμών τους.\nΑδιάβροχα Eπιθέματα Μικροτραυμάτων 50 τεμαχίων Masterplast\nΑδιάβροχα Eπιθέματα Μικροτραυμάτων 50 τεμαχίων Masterplast, σε διάφορα μεγέθη και σχήματα.\nΥφασμάτινα Επιθέματα Μικροτραυμάτων 50 τεμαχίων Masterplast\nΥφασμάτινα Επιθέματα Μικροτραυμάτων 50 τεμαχίων Masterplast, σε διάφορα μεγέθη και σχήματα.\nΑδιάβροχο Επίθεμα Τραυμάτων 6 cm x 1m Masterplast\nΑδιάβροχο Επίθεμα Τραυμάτων 6 cm x 1m Masterplast. Κόβεται στις διαστάσεις που επιθυμείτε, σας παρέχει ευελιξία στη χρήση, έχει επιφάνεια που του επιτρέπει να αναπνέει, είναι κατασκευασμένο από υλικά αντοχής και παρέχει αδιάβροχη προστασία.\nΥφασμάτινο Επίθεμα Τραυμάτων 6cm x 1m Masterplast\nΥφασμάτινο Επίθεμα Τραυμάτων 6cm x 1m Masterplast. Κόβεται στις διαστάσεις που επιθυμείτε, σας παρέχει ευελιξία στη χρήση, έχει επιφάνεια που του επιτρέπει να αναπνέει και είναι κατασκευασμένο από υλικά αντοχής.\nΕλαστικό Περικάρπιο με Δέστρα σε 3 μεγέθη S/M/L Masterplast\nΕλαστικό Περικάρπιο με Δέστρα σε 3 μεγέθη S/M/L Masterplast, παρέχει στήριξη και προστασία στο καρπό.\nΕπικάρπιος Νάρθηκας σε 3 μεγέθη S/M/L Masterplast\nΕπικάρπιος Νάρθηκας σε 3 μεγέθη S/M/L Masterplast, παρέχει στήριξη και προστασία στο χέρι.\nΕλαστική Επιαγκωνίδα σε 3 μεγέθη S/M/L Masterplast\nΕλαστική Επιαγκωνίδα σε 3 μεγέθη S/M/L Masterplast, παρέχει στήριξη και προστασία στον αγκώνα.\nΕλαστική Επιγονατίδα σε 3 μεγέθη S/M/L Masterplast\nΕλαστική Επιγονατίδα σε 3 μεγέθη S/M/L Masterplast, παρέχει στήριξη και προστασία στο γόνατο σας.\nΕλαστική Επιστραγαλίδα σε 3 μεγέθη S/M/L Masterplast\nΕλαστική Επιστραγαλίδα σε 3 μεγέθη S/M/L Masterplast, παρέχει στήριξη και προστασία στον αστράγαλό σας.\nΕλαστική Περικνημίδα σε 3 μεγέθη S/M/L Masterplast\nΕλαστική Περικνημίδα σε 3 μεγέθη S/M/L Masterplast, παρέχει στήριξη και προστασία στους μύες της γάμπας.\nΤο Περικάρπιο Άσκησης Πίεσης για τη Ναυτία 2 τεμαχίων Masterplast, σας παρέχει αποτελεσματικό έλεγχο από κάθε είδους ναυτία, με φυσικό τρόπο και χωρίς τις παρενέργειες των φαρμάκων. Είναι κατάλληλο για ενήλικες, παιδιά αλλά και γυναίκες κατά τη διάρκεια της εγκυμοσύνης.\nΑΡΧΙΚΗ ΠΡΟΪΟΝΤΑ Masterplast


Οι λόγοι της παραίτησης Φάιμαν από την Καγκελαρία | Ευρώπη | ANT1 News\nΚόσμος /ΕυρώπηΔημοσίευση: 09 Μαΐου 2016 14:44\nΟι λόγοι της παραίτησης Φάιμαν από την Καγκελαρία\nΤι επικαλέστηκε ο Αυστριακός ηγέτης, ο οποίος εγκατέλειψε κάθε δημόσιο αξίωμα που κατείχε. Ποιός θα πάρει την θέση του.\nΤην παραίτησή του, «από όλα τα αξιώματα τα οποία κατέχει», υπέβαλε ο Αυστριακός Kαγκελάριος και επικεφαλής του Σοσιαλδημοκρατικού Κόμματος Αυστρίας.\nΣύμφωνα με την εκπρόσωπό του, βασική αιτία της αποχώρησής του Βέρνερ Φάιμαν είναι η πρόσφατη επιτυχία της ακροδεξιάς στις προεδρικές εκλογές, κατά τις οποίες ο υποψήφιος του ακραίου κόμματος κατέλαβε την πρώτη θέση.\nΟ Βέρνερ Φάιμαν, ο οποίος είχε το τιμόνι μιας Κυβέρνησης συνεργασίας Κεντροαριστεράς και Κεντροδεξιάς, το τελευταίο διάστημα βρισκόταν υπό πίεση από τη νεολαία του κόμματός του, αλλά και από σοσιαλδημοκράτες συνδικαλιστές.\nΑιτία της δυστοκίας τους ήταν αφενός η σκληρή γραμμή της χώρας αναφορικά με το Προσφυγικό - Μεταναστευτικό, η οποία θεωρήθηκε ξένη με την παράδοση των Σοσιαλδημοκρατών, αφετέρου τα καταστροφικά για την Κεντροαριστερά αποτελέσματα των προεδρικών εκλογών.\nΌπως μάλιστα δήλωσε με νόημα η εκπρόσωπος του Βέρνερ Φάιμαν, «το να έχει κανείς την πλειοψηφία μέσα στο κόμμα δεν φτάνει».\nΟ διάδοχος του και οι πρόωρες εκλογές\nΣύμφωνα με εκπρόσωπο της Καγκελαρίας, τα καθήκονα του Βέρνερ Φάιμαν θα εκτελεί προσωρινά ο μέχρι σήμερα Αντικαγκελάριος της Αυστρίας.\nΟ εκτελών χρέη Καγκελαρίου πλέον, Ρέινολντ Μιτερλέινερ, ο οποίος ηγείται του κεντροδεξιού Λαϊκού Κόμματος της Αυστρίας, δήλωσε ότι δεν κρίνεται απαραίτητη η διενέργεια πρόωρων εκλογών, μετά την παραίτηση του Βέρνερ Φάιμαν.\nΣημειώνεται ότι οι επόμενες, τακτικές βουλευτικές εκλογές στην Αυστρία είναι προγραμματισμένες για το 2018.\nΕΝΟΤΗΤΕΣ Αυστρία, Βέρνερ Φάιμαν, Αυστριακός καγκελάριος, προσφυγικό


ΑΡΘΡΑ: 161 ΕΩΣ 170 ΑΠΟ 535\nΤο ξεχωριστό ευχαριστώ του Γκάλη στην Εθνική Νέων\nΟ Νίκος Γκάλης ευχαρίστησε τους παίκτες της εθνικής Νέων Ανδρών για το υπέροχο δώρο γενεθλίων που του έκαναν, κατακτώντας το ευρωπαϊκό πρωτάθλημα. Ο κορυφαίος Έλληνας καλαθοσφαιριστής ευχαρίστησε παράλληλα όλους όσους του ευχήθηκαν για τα γενέθλιά τ ...\nΤο ένα μετά το άλλο κατακτά τα μετάλλια η Ελληνική Παραολυμπιακή Ομάδα στο Παγκόσμιο Πρωτάθλημα του Λονδίνου. Συγκεκριμένα, όπως γράφει το protagon.gr, το χάλκινο μετάλλιο που έλειπε από τη συλλογή του ελληνικού στίβου κατέκτησε η Ζωή Μαντούδη την ...\nΗ Κ.Α. 'ΝΑΟΥΣΑ' στο Πανελλήνιο Πρωτάθλημα Π-Ε-Κ-Ν στη Πάτρα\nΜε τη λήξη του Πανελληνίου Πρωταθλήματος Π-Ε-Κ-Ν που διεξήχθη στη πόλη της Πάτρας, η αγωνιστική σεζόν έφτασε στο τέλος της και για τις 5 Κορασίδες της Κ.Α. 'ΝΑΟΥΣΑ'. Στους αγώνες, το επίπεδο των οποίων ήταν υψηλό, με πολλά νέα πανελλήνια ρεκόρ και συμ ...\nΟλοκληρώθηκε η συνεργασία του Φ.Α.Σ. ΝΑΟΥΣΑ με τον ποδοσφαιριστή Κώστα Καπετάνο . Η διοίκηση της ομάδας μας τον ευχαριστεί για τη σημαντική προσφορά του στην ομάδα μας και του εύχεται ολόψυχα κάθε επιτυχία στην ποδοσφαιρική και επαγγελματική του σταδιοδ ...\nΑΝΑΝΕΩΣΑΝ ΖΟYΡΚΟΣ, ΝΙΚΟΥ, ΓΙΑΝΝΟΠΟΥΛΟΣ ΣΤΟΝ ΦΑΣ ΝΑΟΥΣΑ\nΑνανέωσαν τη συνεργασία τους με τον Φ.Α.Σ. ΝΑΟΥΣΑ τη νέα αγωνιστική περίοδο 2017-2018, οι ποδοσφαιριστές: Αλέξανδρος Ζούρκος, Τρύφων Νίκου και Βασίλης Γιαννόπουλος. Επίσης, ολοκληρώθηκε η συνεργασία με τον Σερραίο κεντρικό αμυντικό Τρύφων Κασμερίδ ...\nΑπό τους κορσέδες στις κοντές φούστες- Οι τενίστριες που τόλμησαν να αλλάξουν το Wimbledon\nο Wimbledon σήμερα είναι γνωστό για τη συμμετοχή των μεγαλύτερων ταλέντων του παγκόσμιου τένις. Είναι δύσκολο να πιστέψει κανείς ότι στα παλιά τα χρόνια της διοργάνωσης προκειμένου οι γυναίκες να κάνουν ένα αξιοπρεπές σερβίς θα έπρεπε να είναι ντυμένες μ ...\nΠαίκτες του Φ.Α.Σ. ΝΑΟΥΣΑ και τη νέα αγωνιστική περίοδο 2017-2018, θα είναι ο αρχηγός της ομάδας Νίκος Περηφανόπουλος , ο τερματοφύλακας Δημήτρης Γρηγοριάδης και ο μεσοαμυντικός Ευθύμιος Χατζόπουλος. Οι συναντήσεις της διοίκησης του Φ.Α.Σ. ΝΑΟΥΣΑ ...\nΒράβευση των μαθητών του 3ου Γυμνασίου Νάουσας και αθλητών της Κολυμβητικής Ακαδημίας 'ΝΑΟΥΣΑ' από την Μητρόπολη Βεροίας, Ναούσης και Καμπανίας\nΒράβευση διακριθέντων αθλητών έγινε την Τρίτη 27 Ιουνίου στο πλαίσιο του 23ου Διεθνούς Επιστημονικού Συνεδρίου των ΚΓ΄ Παύλειων , στην Αντωνιάδειο Στέγη Γραμμάτων και Τεχνών του Δήμου Βέροιας. Μεταξύ των βραβευθέντων και οι αθλητές της Κολυμβητικής Α ...\nΜε την ανανέωση της συνεργασίας του Φ.Α.Σ. ΝΑΟΥΣΑ με τους προπονητές Γιώργο Σγούρδα και Αντώνη Πολύζο, συγκροτήθηκε το τεχνικό επιτελείο της ομάδας. Ειδικότερα, ο Γιώργος Σγούρδας θα είναι προπονητής φυσικής κατάστασης του Φ.Α.Σ. ΝΑΟΥΣΑ. Γεννή ...\nΟΙ ΔΟΚΙΜΑΣΤΙΚΕΣ ΠΡΟΠΟΝΗΣΕΙΣ ΤΟΥ Φ.Α.Σ. ΝΑΟΥΣΑ 21, 22/7\nΟι δοκιμαστικές προπονήσεις του Φ.Α.Σ. ΝΑΟΥΣΑ για τη στελέχωση της ομάδας την αγωνιστική περίοδο 2017-2018 θα γίνουν στο Δημοτικό Γήπεδο Νάουσας την Παρασκευή 21 και το Σάββατο 22 Ιουλίου και ώρα έναρξης 18:00. Οι ενδιαφερόμενοι ποδοσφαιριστές θα πρέ ...


oramaglassart.gr - ΡΟΛΟΓΙΑ ΤΟΙΧΟΥ\nΣτην πλουσια συλλογή που ακολουθεί, μπορείτε να δείτε μπουμπουνιέρες για όλους τους καλεσμένους σας ή να διαλέξετε πιό ιδιαίτερες για τους στενούς συγγενεις και τους κουμπάρους. 'Αμπουμ φωτογραφίών από τον γάμο σας με διάκοσμο που να δένει με τις μπουμπουνιέρες και δίσκο για τα στέφανα και τις βέρες. Τα χρώματα μπορούν πάντα να αλλάξουν , ώστε να ταιρειάξουν με τον υπόλοιπο στολισμό της εκδήλωσης.\nΗ συλλογή φωτογραφιών που ακολουθεί, αποτελείται από τα τυπικότερα δείγματα μπομπονιέρας που διαθέτουμε. Οι πιο ενδιαφέρουσες δημιουργίες έχουν γίνει μετά απο ειδικό σχεδιασμό και σύνθεση διάκοσμου, σε συνενόηση με τους άμεσους ενδιαφερόμενους -την Νύφη ή το Γαμπρό - φυσικά. Δεν είναι δυνατόν όμως να υπάρξουν όλες οι πραγματικά " μοναδικές " μπομπονιέρες σε μία σελίδα.\nΓια πιο " στενούς " καλεσμένους μπορούμε να προτείνουμε αντικείμενα που θα τους θυμίζουν για πάντα τη γαμήλια τελετή σαςΕπικοινωνήστε μαζί μας ώστε να δημιουργήσουμε ότι ταιριάζει στον υπόλοιπο διάκοσμο του γάμου σας, επισκευθείτε την σελίδα μας με τα διακοσμητικά Γάμου, με αντίστοιχα προιόντα, σε εμφάνιση και σχεδιασμό.\nΔιάφορα διακοσμητικά Γάμου


Συνταγή Για Βάφλες - Φτιάξε Τέλειες Βάφλες Εύκολα & Γρήγορα\nPosted on 13 Ιανουαρίου 2021 10 Σεπτεμβρίου 2021 by Αλεξία Μπάμπε\nΨάχνεις την ιδανική συνταγή για βάφλες; Το τέλειο πρωϊνό σίγουρα συνοδεύεται από βάφλες με μια νόστιμη επικάλυψη της προτίμησης σας. Σίγουρα υπάρχουν άπειρες συντάγες και πολλές διαφορετικές επικαλύψεις για να επιλέξεις, αλλά στο Pinguinos έχουμε μια φανταστική συνταγή για να φτιάξεις τέλειες βάφλες εύκολα και γρήγορα.\nΗ βάφλα λοιπόν αποτελεί ένα είδος γλυκίσματος με αλεύρι, γάλα, αυγά που ψήνεται σε μια ειδική συσκευή. Άνα τον κόσμο υπάρχουν πολλά είδη βάφλας, με πιο γνωστή από όλες την Βέλγικη βάφλα, που ονομάζεται Βάφλα των Βρυξελλών. Στην Αμερική επίσης είναι ένα πολύ δημοφιλές πρωϊνό, αφού σερβίρονται με σιρόπι και βούτυρο.\nΣυνταγή για Βάφλες με Αλατισμένη Καραμέλα\nΤο πρώτο βήμα για να παρασκευάσουμε την συνταγή είναι να πάρουμε ένα μικρό κατσαρολάκι και να προσθέσουμε το γάλα με το βούτυρο. Βάζουμε σε χαμηλή φωτιά την κατσαρόλα μας μέχρι να λιώσουν τα υλικά μας. Καλό είναι να ανακατεύουμε κατά διαστήματα για να μην κολλήσει και να αναμειχθούν καλύτερα τα υλικά μας.\nΣε ένα μεγάλο μπολ προσθέτουμε το αλεύρι, τη μαγιά, την ζάχαρη και προσθέτουμε το υγρό μείγμα μέσα στο στερεό για να σχηματιστεί χυλός. Σε ένα άλλο μπολ χτυπάμε τα αυγά με το αλάτι και τη βανίλια. Τα προσθέτουμε και αυτά στο μείγμα και ανακατεύουμε καλά για να ομογενοποιηθούν τα υλικά.\nΙδανικά φτιάχνουμε το μείγμα μας από την προηγούμενη το βράδυ και το αφήνουμε όλο το βράδυ στο ψυγείο για να γίνει λείο και αφράτο.\nΗ συσκευή για τις βάφλες πρέπει να είναι ζεστή για να προσθέσουμε μια κουταλιά από το μείγμα μας. Θέλει η κάθε βάφλα περίπου ένα λεπτό από κάθε πλευρά για να είναι έτοιμη.\nΓια να διατηρηθεί η τραγανότητα της βάφλας, μόλις την βγάλουμε από την βαφλιέρα πρέπει να την βάλουμε πάνω σε απορροφητικό χαρτί κουζίνας.\nΈνας φανταστικός τρόπος για να συνοδέψετε τις είναι με αλμυρή καραμέλα. Μια μοναδική συνταγή αλατισμένης καραμέλας με βουτυρένια υφή θα ταιριάξει υπέροχα με τις βάφλες σας. Για να την φτιάξετε θα χρειαστείτε:\nΠαίρνουμε ένα μικρό κατσαρολάκι και το βάζουμε στη φωτιά. Προσθέτουμε το βούτυρο με τη μαύρη ζάχαρη και ανακατεύουμε για να λιώσει. Αποσύρουμε απο την φωτιά και προσθέτουμε την κρέμα γάλακτος και το αλάτι. Το ξαναβάζουμε στη φωτιά και το αφήνουμε να βράσει για 4′-5′ λεπτά. Για να καταλάβουμε αν έχει γίνει πρέπει να έχει πυκνώσει η υφή της και να βγάζει φουσκάλες. Την αφήνουμε να κρυώσει πριν την σερβίρουμε γιατί η καραμέλα είναι πολύ ζεστή και μπορεί να καούμε αν την σερβίρουμε αμέσως.\nΔείτε Επίσης: 10+1 ΣΕΙΡΕΣ ΠΟΥ ΔΕΝ ΠΡΕΠΕΙ ΝΑ ΧΑΣΕΙΣ ΣΤΟ NETFLIX\nΠως Να Φτιάξετε Βάφλες με Πραλίνα Φουντουκιού και Μπισκότο\nΜια εναλλακτική πρόταση για να φτιάξετε βάφλες ως επιδόρπιο και να εντυπωσιάσετε τους καλεσμένους σας είναι με πραλίνα φουντουκιού. Μπορείτε να προσθέσετε οποιαδήποτε άλλη επικάλυψη προτιμάτε.\n4 κ. γ. μπέκιν πάουντερ\nΣε ένα μεγάλο μπολ βάζουμε προσθέτουμε το αλέυρι, τη ζάχαρη, τη σόδα και το μπέικιν πάουντερ και ανακατεύουμε καλά. Παράλληλα χρησιμοποιούμε ένα τηγάνι για να λιώσουμε το βούτυρο. Μόλις λιώσει το προσθέτουμε στο μείγμα με το αλεύρι. Στη συνέχεια θα προσθέσουμε το ηλιέλαιο και το γάλα.\nΞεχωρίζουμε τα αυγά, δηλαδή το ασπράδι από τον κρόκο. Τους κρόκους τους προσθέτουμε στο μείγμα και κρατάμε τα ασπράδια. Με ένα σύρμα χτυπάμε ελαφρά τα ασπράδια σε μια αραιή μαρέγκα. Μετά το προσθέτουμε στο μείγμα. Στο τέλος βάζουμε και το αλάτι και ανακατευούμε ώστε να δημιουργηθεί ένας πηχτός χυλός.\nΑφού το μείγμα μας είναι έτοιμο, το αφήνουμε λίγο στην άκρη και στη συνέχεια ψήνουμε τις βάφλες στη βαφλιέρα. Όταν είναι έτοιμες τις βάζουμε σε μια πιατέλα και τις αφήνουμε στην άκρη.\nΠροετοιμάζουμε τα υλικά που θέλουμε για να σερβίρουμε τις βάφλες. Παίρνουμε πραλίνα φουντουκιού, τριμμένο μπισκότο της αρεσκείας μας, κόβουμε δύο μπανάνες και παγωτό εφόσον θέλουμε. Παίρνουμε μια βάφλα, περιχύνουμε με την πραλίνα φουντουκιού, προσθέτουμε λίγο τριμμένο μπισκότο και βάζουμε και μερικά κομμάτια μπανάνας. Μπορούμε να φτιάξουμε ένα ψηλό πιατό με βάφλες γαρνιρισμένες ή να αφήσουμε τους καλεσμένους μας να επιλέξουν την επικάλυψη που θέλουν.\nΔείτε Επίσης: ΤΑΙΝΙΕΣ ΦΑΝΤΑΣΙΑΣ ΠΟΥ ΠΡΩΤΑΓΩΝΙΣΤΟΥΝ ΓΥΝΑΙΚΕΣ\nThis entry was posted in ΓΕΥΣΗ and tagged βάφλες με αλατισμένη καραμέλα, βάφλες με πραλίνα φουντουκιού, συνταγή για βάφλες.


Ο Ναός ήταν ά-συλος ακόμη και στον προχριστιανικό κόσμο. Στην αρχαιότητα, πράγματι, τα ιερά των θεών ήσαν απαραβίαστα και πρόσφεραν την σεβαστή προστασία της θεότητος σε κάθε φυγάδα και καταδιωκόμενο, ακόμη και αν ήταν δούλος! Αν αυτά ίσχυαν τότε, πολλώ μάλλον ισχύουν μετά Χριστόν, που τα αρχαία παρήλθεν και γέγονε τα πάντα καινά (Β΄ Κορ. ε΄, 17). Η Εκκλησία, ακόμη και ο περίβολός της, από τα πρώτα χριστιανικά χρόνια είναι καταφύγιο των πάντων, ακόμη και των εγκληματιών και ουδείς μπορούσε να εμποδίσει την προσέλευσή τους ή να παραβιάσει τον ιερό χώρο και να εισέλθει προκειμένου να τους συλλάβει… Ακόμη και αυτός ο Ευτρόπιος, που όταν είχε την δύναμη της εξουσίας θέλησε να καταργήσει το άσυλο και απαραβίαστο του Ι. Ναού, όταν πλέον έχασε την εξουσία και κινδύνευε και αυτή η ζωή του, στην εκκλησία κατέφυγε τρομαγμένος και ζήτησε και ασφαλώς έλαβε προστασία…. Η Εκκλησία, την οποία κατεδίωξε, άνοιξε την αγκαλιά της στο πρόσωπο του ιερού Χρυσοστόμου και τον δέχθηκε….\nPrevious article Αλιβέρι: Τραγικό θάνατο για ηλικιωμένο – Ξεψύχησε στο κέντρο της πόλης\nNext article Κερατσίνι: Μια σύλληψη για τον θάνατο της 8χρονης που σφήνωσε σε μεταλλική πόρτα εργοστασίου\nΚερατσίνι: Μια σύλληψη για τον θάνατο της 8χρονης που σφήνωσε σε μεταλλική πόρτα εργοστασίου


Άλλη μια πρώην σύντροφος του Στάθη Παναγιωτόπουλου ετοιμάζει... | Celebrities Ειδήσεις\nΌλα όσα δήλωσε στην εκπομπή "Αλήθειες με τη Ζήνα" η 32χρονη .\nΆλλη μια συνταρακτική αποκάλυψη ήρθε στο φως σχετικά με την υπόθεση revenge porn και τον Στάθη Παναγιωτόπουλο, που έχει κάνει τον γύρο του διαδικτύου τις τελευταίες μέρες μονοπωλώντας τα ΜΜΕ.\nΠιο συγκεκριμένα, πρόκειται για μία ακόμη πρώην σύντροφο του ραδιοφωνικού παραγωγού και παρουσιαστή που ετοιμάζεται να κάνει καταγγελία εις βάρος του και ξεκίνησε έρευνα προκειμένου να διαπιστώσει αν οι προσωπικές της στιγμές μαζί του έχουν διαρρεύσει.\nΑναλυτικότερα, όλα όσα δήλωσε στην εκπομπή "Αλήθειες με τη Ζήνα" και τη Ρία Τσοχαντάρη, αναλύοντας τη δική της εκδοχή:\n"Ήμουν γύρω στα 17. Επικρατούσε αυτή η μόδα να στέλνεις μήνυμα και να σου βάζουν το αγαπημένο σου τραγούδι. Κάπως έτσι ξεκίνησε η ιστορία. Ο συγκεκριμένος βρήκε το τηλέφωνό μου μέσα από αυτά τα μηνύματα και με προσέγγισε λέγοντάς μου να πάω στα ραδιόφωνο μαζί με φίλους μου να δούμε πως γίνεται μια ραδιοφωνική εκπομπή κτλ. Αφού τελείωσα το Λύκειο η επαφή μου συνεχίστηκε με αυτόν τον άνθρωπο. Είχαμε μια περιστασιακή σχέση. Ήμουν ενήλικη όταν αρχίσαμε να έχουμε ερωτικές επαφές. Δεν είχαμε σχέση. Δεν υπήρχε κάποιου είδους δέσμευση μεταξύ μας. Υπήρχαν περιστασιακές σχέσεις. Εν γνώσει μου υπήρχαν στιγμές με βιντεοσκοπημένο υλικό, ενημερώνοντας με ότι πρόκειται για δική του προσωπική χρήση. Από εκεί και πέρα οποιοδήποτε οπτικοακουστικό υλικό το οποίο είναι και για προσωπική χρήση αρχίζει και δίνεται σε δημόσια προβολή και κοινή θέα μιλάμε για άλλα πράγματα.\nΈχω έρθει σε επαφή με τον κύριο Σφακιανάκη ο οποίος με ενημέρωσε ότι ερευνά την υπόθεση. Έχω καταθέσει στον ίδιο όλη την ιστορία. Φοβόμουν κι εγώ η ίδια. Δεν ξέρω αν αυτό το υλικό επειδή έχει πολλά χρόνια που τραβήχτηκε εάν έχει δημοσιοποιηθεί κάπου σε κάποιο σάιτ. Θα ήθελα να το μάθω. Η υπόθεση βρίσκεται σε στάδιο έρευνας. Δεν γνωρίζω ακόμα αν υπάρχει κάτι. Δεν πίστευα ποτέ ότι αυτή η ιστορία θα φτάσει μέχρι εδώ. Μέχρι και πριν 2 μέρες ο άνθρωπος αυτός επικοινώνησε μαζί μου. Σε πολύ φιλικό επίπεδο. Διατηρούσαμε επαφές. Όχι ερωτικές. Είχαμε σταματήσει τα τελευταία τουλάχιστον 6-7 χρόνια. Δεν περίμενα όταν έσκασε αυτή η είδηση ότι θα φτάναμε σε αυτό το σημείο. Δεν γνώριζα τι έχει συμβεί, μετά το έμαθα. Είτε υπάρχει δημοσιοποιημένο υλικό δικό μου είτε όχι, είμαι διατεθειμένη να βοηθήσω σε αυτή την υπόθεση και να δώσω όσες περισσότερες πληροφορίες μπορώ” ανέφερε η 32χρονη κοπέλα.


Μέγας Κανόνας.Γιατί ονομάζεται έτσι και ποιος τον συνέθεσε. – Ενορία Αγίου Νικολάου – Parochie Heilige Nicolaas – Parish of Saint Nicolas\nΟ Μ. Κανόνας στην μορφή του έχει μια χαρακτηριστική ιδιορρυθμία. Η ιδιορρυθμία του συνίσταται στο ότι συγκρινόμενος προς τους άλλους ομοίους του κανόνες, είναι “μέγας”. Μέγας στην απόλυτη του έννοια. Μεγαλύτερος δεν μπορούσε να υπάρξει· και τούτο γιατί ο ποιητής θέλησε να συνθέσει όχι τρία ή τέσσερα τροπάρια για την κάθε ωδή, όπως συνήθως έχουν οι άλλοι κανόνες, αλλά πολύ περισσότερα: τόσα, όσα είναι και όλοι οι στίχοι των ωδών, έτσι ώστε στον καθένα στίχο να αντιστοιχεί και να παρεμβάλλεται κατά την ψαλμωδία από ένα τροπάριο. 250 είναι οι στίχοι των ωδών, 250 και τα τροπάρια του Μ. Κανόνα, ενώ οι συνήθης κανόνες έχουν γύρω στα 30. Σήμερα τα τροπάρια του Μ. Κανόνα είναι κατά 30 περίπου περισσότερα από τα αρχικά. Μεταγενέστεροι υμνογράφοι πρόσθεσαν τροπάρια για την οσία Μαρία την Αιγυπτία και για τον ίδιο τον Ανδρέα.


ΕΣΑΚΕ: Η επιστροφή του Ιωνικού Νίκαιας στα "σαλόνια" του ελληνικού μπάσκετ\nΕΣΑΚΕ: Η επιστροφή του Ιωνικού Νίκαιας στα “σαλόνια” του ελληνικού μπάσκετ\nΟ Ιωνικός Νίκαιας Affidea επιστρέφει στη μεγάλη κατηγορία του ελληνικού μπάσκετ και ο ΕΣΑΚΕ έκανε αφιέρωμα στην ομάδα του Στέργιου Κουφού.\nΣπουδαία θα είναι η νέα αγωνιστική περίοδος για τον Ιωνικό Νίκαιας, ο οποίος θα ριχτεί στη μάχη του πρωταθλήματος, 32 χρόνια μετά από την τελευταία του παρουσία στα “σαλόνια” της Basket League.\n“Για πρώτη φορά στα χρόνια του επαγγελματικού μπάσκετ ο Ιωνικός Νίκαιας Affidea θα αγωνιστεί στην Basket League. Οι “μπλε”, η ομάδα του Παναγιώτη Γιαννάκη, συμμετείχαν στο πρώτο πρωτάθλημα Α1 την περίοδο 1986-87 και το περασμένο καλοκαίρι επέστρεψαν στα “σαλόνια” ως πρωταθλητές Α2 και έχοντας δημιουργήσει μία σειρά από ρεκόρ όχι μόνο στην κατηγορία, αλλά συνολικά στο ελληνικό μπάσκετ.\nΣτον πάγκο της ομάδας, που θα φιλοξενηθεί στο «Σ. Μπεφόν» του Π. Φαλήρου, θα βρίσκεται ο πολύπειρος Στέργιος Κουφός, ενώ το ρόστερ άλλαξε σε πολύ μεγάλο βαθμό. Ουσιαστικά από την περυσινή ομάδα παρέμειναν οι Λουκάς Μαυροκεφαλίδης, Ρόλαντ Σάφτενααρ και Μάριος Μπατής, που επιστρέφουν στην Basket League, και οι Σωτήρης Κατούφας, Ανδρέας Παπαδόπουλος και Γιώργος Κουντουράς.\nΗ ομάδα ενισχύθηκε με έξι παίκτες που γνωρίζουν το Πρωτάθλημα: Τον Σοφοκλή Σχορτσανίτη, που επιστρέφει στην δράση. Τον Στιβ Μπαρτ Τζούνιορ, ο οποίος την περασμένη σεζόν αγωνίστηκε στο Ρέθυμνο Cretan Kings και ο Ιωνικός Νίκαιας Affidea είναι η πέμπτη ομάδα του στην Ελλάδα. Τον Τζαμάλ Τζόουνς, που την προηγούμενη περίοδο έκανε ντεμπούτο στην Basket League με τον ΠΑΟΚ. Τον “δανεικό” από τον Ολυμπιακό, Βασίλη Χαραλαμπόπουλο. Τον προερχόμενο από τον Χολαργό, Θωμά Κώττα και τον Γιάννη Δημάκο, ο οποίος την περασμένη σεζόν έπαιξε στον Κολοσσό H Hotels.\n“Ρούκις” στο Πρωτάθλημα είναι οι δύο άλλοι Αμερικανοί, ο Γιουτζίν Λόρενς, ο οποίος την προηγούμενη τριετία έπαιξε στη Νίμπουρκ και ο απόφοιτος του Όλντ Ντομίνιον, Μπι Τζέι Στιθ.\n«Παραμονή και όμορφο μπάσκετ»\nΟ προπονητής της ομάδας, Στέργιος Κουφός, τόνισε: “Ως ομάδα που ανέβηκε μόλις στην κατηγορία, έχουμε ως στόχο την παραμονή. Αυτή είναι η προτεραιότητα, αλλά θέλουμε σε αυτό να προσθέσουμε το όμορφο μπάσκετ που επιθυμούμε να παίξουμε, ώστε να φέρουμε ακόμη περισσότερο κόσμο στο γήπεδο που θα μπορέσει να δει ότι το εγχείρημά μας έχει ποιότητα και αποτελεσματικότητα.\nΣτο Πρωτάθλημα υπάρχει η μεγάλη απώλεια του Ολυμπιακού, μιας ομάδας με τεράστια αίγλη, αλλά σταθερά εμφανίζονται αρκετές ομάδες πολύ ανταγωνιστικές που θα βοηθήσουν να κρατηθεί το υψηλό επίπεδο.\nΌπως κάθε χρόνο, το Πρωτάθλημα θα είναι ανταγωνιστικό και ιδιαιτέρως σκληρό. Θέλω να ευχηθώ υγεία σε όσους ασχολούνται με την Basket League, αυτό είναι το πιο σημαντικό. Ευχή μου είναι επίσης να διαφημίσουμε το προϊόν που υπηρετούμε κι αγαπάμε, για να προσελκύσουμε ακόμη περισσότερους φιλάθλους και επενδυτές”.\n«Ο κόσμος ο πιο ισχυρός συμπαίκτης»\nΟ αρχηγός του Ιωνικού Νίκαιας, Λουκάς Μαυροκεφαλίδης, δήλωσε: “Ετοιμαζόμαστε για μια ιστορική χρονιά στον Ιωνικό Νικαίας Affidea, αφού η ομάδα μας επέστρεψε στην Basket League μετά από 32 χρόνια. Έζησα και πέρσι την ομάδα και καταλαβαίνω τη σημασία αυτού για τον κόσμο, από τον οποίο περιμένω να είναι και φέτος στο πλευρό μας ως ισχυρός συμπαίκτης.\nΣτόχος της ομάδας μας είναι να προσφέρει θέαμα και ευχαρίστηση στο κοινό που θα βλέπει τα παιχνίδια και κυρίως στους δικόυς της φιλάθλους. Όλοι μας ελπίζουμε να συνδυάσουμε το ωραίο μπάσκετ με αποτελέσματα, που θα γεμίσουν ικανοποίηση τους εαυτούς μας και την διοίκηση.\nΘα χρειαστεί να έχουμε υγεία, η οποία θα ήθελα να υπάρχει σε όλους τους αθλητές της Basket League για να έχουμε ένα καλό πρωτάθλημα. Περιμένω σίγουρα μία ανταγωνιστική λίγκα με ποιοτικούς παίκτες και ανυπομονώ για την έναρξη των αγώνων”.\nΤο ρόστερ του Ιωνικού Νίκαιας:\nΠρόεδρος: Σταύρος Ελληνιάδης\nΤίτλοι: 1 πρωτάθλημα Α2 (2019)\nΚορυφαίοι στο επαγγελματικό πρωτάθλημα: –\nΈδρα: ΚΓ Παλαιού Φαλήρου «Σοφία Μπεφόν» (874 θέσεων)\nΜπι Τζέι Στιθ\nΣτιβ Μπαρτ Τζούνιορ\nΠροηγούμενοΔιοίκηση ΚΑΕ ΠΑΟΚ: “Να βοηθήσει ο κόσμος του ΠΑΟΚ ώστε να σωθεί η ΚΑΕ”! (video)\nΕπόμενοΗ παρουσίαση της νέας εμφάνισης της ΑΕΚ σε video\nΑΕΚ: Προστέθηκε ένα ακόμα ban από τη FIBA (pic)\nΠρομηθέας Πάτρας: Ανακοίνωσε την απόκτηση του Νίκου Ρογκαβόπουλου (pics)\nΤόκιο 2020: Ντέρμπι Ισπανίας-Αργεντινής και φαινόμενο Λούκα… part 2 το πρωί...\nΤο NBA Draft στην COSMOTE TV\nΜάικ Ντ’Αντόνι: Φεύγει από τους Μπρούκλιν Νετς\nΕθνική Νεανίδων: Ήττα με 72-27 από τη Γαλλία\nAllstarbasket Team - 27/07/2021\nΟ Κρόνος Αγίου Δημητρίου και ο Απόλλων Πτολεμαΐδας, ήταν οι νικητές των δύο πρώτων αγώνων στην τέταρτη αγωνιστική του Πανελλήνιου Κορασίδων στην Καισαριανή. Ο Κρόνος νίκησε...\nΠεριστέρι: Ανανέωσε με Τεράν Πέτεγουεϊ (pics)\nΠανελλήνιο Κορασίδων: Με καλάθι της Διαμαντάκη στη λήξη ο ΟΦΗ 65-64...


Πέντε πράγματα που δεν πρέπει να κάνεις αν κερδίσεις το τζόκερ | Newsbomb Cyprus\n11 Δεκεμβρίου 2015 15:44\nΠέντε πράγματα που δεν πρέπει να κάνεις αν κερδίσεις το τζόκερ\nΣυμβουλές προς ναυτιλωμένους δίνει ο ΟΠΑΠ για την περίπτωση που κάποιος υπερτυχερός κερδίσει το αστρονομικό ποσό των 13 εκατομμυρίων ευρώ που συγκεντρώθηκε μετά από τα διαδοχικά τζακποτ του Τζόκερ.\nΑπό την αρχή του χρόνου, συνολικά 17 άτομα έπιασαν το ονειρικό «5+1» του ΤΖΟΚΕΡ και έγιναν από τη μία μέρα στην άλλη πολυεκατομμυριούχοι... Για όσους λοιπόν έπαιξαν ή ετοιμάζονται να παίξουν και βρεθούν να κολυμπούν στο χρήμα , ίσως οι παρακάτω συμβουλές τους φανούν πολύτιμες.Γιατί άλλωστε να μην είμαστε προετοιμασμένοι όταν τα εκατομμύρια μας χτυπήσουν την πόρτα;\nΜην χάσεις το κερδισμένο δελτίο\nΕίναι προφανώς το πιο απλό και εύκολο λάθος που μπορεί να σου συμβεί, και στην πραγματικότητα δεν είναι λίγες οι φορές που έχει τύχει σε παίκτες να χάσουν ή να ξεχάσουν να εξαργυρώσουν το χρυσό δελτίο! Επομένως, αμέσως μόλις κερδίσεις, τρέξε στο κοντινότερο πρακτορείο για την εξαργύρωση των κερδών σου!\nΜη μοιραστείς με όλους το νέο της νίκης σου\nΕάν κερδίσεις ένα τέτοιο ονειρικό ποσό, κατά πάσα πιθανότητα θα θέλεις να βγεις στους δρόμους να το βροντοφωνάξεις! Κι όμως πρέπει να βρεις την ψυχραιμία να συγκρατηθείς. Εκμεταλλεύσου την δυνατότητα που σου προσφέρει ο νόμος του κράτους περί ανωνυμίας και προσπάθησε να μείνεις ανώνυμος για όσο περισσότερο μπορείς. Έτσι κι αλλιώς κάποια στιγμή τα αμύθητα πλούτη σου θα αρχίσουν να φαίνονται, άρα γιατί να βιαστείς;\nΜη θεωρήσεις τον εαυτό σου ως πιο έξυπνο και ειδικό στη διαχείριση των οικονομικών σου\nΕάν είσαι συνηθισμένος να ζεις σύμφωνα με το ρητό «μήνας μπαίνει, μήνας βγαίνει» τότε ίσως δεν είσαι έτοιμος να ρυθμίσεις μόνος σου όλο αυτό τον πλούτο που σου έτυχε. Ίσως ούτε ο φίλος σου που τα πίνατε το προηγούμενο βράδυ στο μπαράκι της γειτονιάς είναι ο καλύτερος σύμβουλος. Είναι σοφότερο να απευθυνθείς σε μια ομάδα αξιόπιστων και σοβαρών ειδικών που θα σε προστατεύσουν και θα σε κατευθύνουν και τώρα και στο μέλλον.\nΜην αφήσεις τα χρέη και τα δάνειά σου απλήρωτα\nΕάν σκεφτείς «εγώ τώρα είμαι ζάμπλουτος και δεν θα ασχοληθώ με αυτά» τότε ίσως μια μέρα βρεθείς σε δύσκολη θέση. Επειδή το μέλλον δεν ξέρεις τι σου επιφυλάσσει, είναι καλύτερα να ξεφορτωθείς άμεσα στεγαστικά δάνεια, φοιτητικά δάνεια, δάνεια για αγορά αυτοκινήτου, χρέη σε πιστωτικές κάρτες, χρέη προς το κράτος. Φαντάσου το δούλεμα που έχεις να φας εάν έχεις κερδίσει τόσα εκατομμύρια και ακόμη χρωστάς στον παιδικό σου φίλο!\nΜην αγοράσεις τα πάντα σε όλους, συμπεριλαμβανομένου του εαυτού σου\nΜην βγεις έξω και αρχίσεις και αγοράζεις ντουζίνες αυτοκινήτων και σπιτιών για τους φίλους και συγγενείς σου. Θα το βρεις μπροστά σου και αυτόματα θα γίνεις μια «μικρή οικογενειακή τράπεζα» για τους γύρω σου. Εάν ξεκινήσεις να αγοράζεις τα πάντα σε όλους, κατά πάσα πιθανότητα αυτοί θα θεωρήσουν ότι η γενναιοδωρία σου θα κρατήσει για πάντα. Βάζοντας μερικά όρια στις αγορές σου δε θα σε βλάψει. Άλλωστε με τόσα εκατομμύρια στη διάθεσή σου δεν υπάρχει πλέον κανένας λόγος να βιάζεσαι.\nΛαμβάνοντας υπόψη σου σοβαρά τα παραπάνω το μόνο που έχεις να κάνεις είναι να υποδεχτείς με υπέρογκη χαρά τη θεά Τύχη\nΣοκαριστική καμπάνια: Αυτή η οικογένεια δεν είναι τόσο ευτυχισμένη όσο δείχνει (video)\nΧαμηλώνετε το ραδιόφωνο για να παρκάρετε; Δείτε γιατί!\nΔείτε τι έκανε αυτός ο άντρας για τη σύζυγό του που πάσχει από κατάθλιψη… (photos)\nΠολυτάλαντος ο Αποστόλης Τότσικας - Δείτε τι έφτιαξε για τα δίδυμα


ΕΘΝΕΓΕΡΣΙΣ: Τι είναι η εμπειρία της θεώσεως - Πρωτοπρ. Ιωάννου Σ. Ρωμανίδου (+)\nΤι είναι η εμπειρία της θεώσεως - Πρωτοπρ. Ιωάννου Σ. Ρωμανίδου (+)\nΑλλά και στην Δυτική παράδοσι έχομε την Μεσαιωνική Σχολαστική Θεολογία, η οποία συγχέει τα κατηγορήματα κτιστό και άκτιστο με τα κατηγορήματα μεταβλητό - αμετάβλητο. Σ’ αυτούς, γίνεται ταύτισις των μεν με τα δε. Η Θεολογία τους αυτή είναι Αριστοτελικο-Πλατωνική.\nΟ Αριστοτέλης ομιλεί για ακίνητον κινούν. Υπάρχουν, λέγει, περίπου 49 ακίνητα, τα οποία είναι καθαρή ενέργεια και δεν κινούνται καθ’ εαυτά, αλλά προκαλούν κίνησι σε άλλα. Κινούν δηλαδή τα άλλα δια της έλξεως, όπως ο μαγνήτης. Η εντελέχεια είναι εκείνη που πραγματοποιεί την κίνησι σε κάθε χώρο που υπάρχει.\nΔι’ αυτής εκείνο, που είναι δυνάμει, γίνεται ενεργεία. Όπως π.χ. ο σπόρος του δένδρου, που είναι δυνάμει δένδρο, όταν πέση στην γη και βρη κατάλληλες συνθήκες αναπτύξεως, φυτρώνει και γίνεται ενεργεία δένδρο. Οπότε, όταν είναι δυνάμει δένδρο, δεν έχει τελειοποιηθή ακόμη, διότι δεν έχει συμπληρωθή η εξέλιξις της εντελεχείας μέσα του. Η τελειοποίησις του σπόρου επιτυγχάνεται, όταν γίνεται δένδρο.\nΑυτή η ιδέα λοιπόν ότι ο Θεός δεν είναι μόνον ακίνητον κινούν, αλλά και κινούμενον, που είναι αίρεσις για τους Νεοπλατωνικούς και Αριστοτελικούς, σημαίνει, ότι οι Πατέρες δεν φιλοσοφούν, εφ’ όσον υπερβαίνουν την αρχή της μη αντιφάσεως. Για τους Πατέρες η έκφρασις ότι ο Θεός είναι μεν ακίνητον κινούν, αλλά και κινούμενον, σημαίνει ότι δεν υπάρχουν ανθρώπινα κατηγορήματα, τα οποία να μπορούμε να αποδώσωμε στον Θεόν, καθώς και ότι, εάν αυτό επιχειρηθή, τότε περιπίπτομε σε λογικές αντιφάσεις.\nΑυτή όμως η αλήθεια περί Θεού δεν προέρχεται από την φιλοσοφία, αλλά από την εμπειρία της θεώσεως. Γιατί; Διότι γνωρίζουν οι Πατέρες από την εμπειρία τους ότι τα νοήματα, που χρησιμοποιούμε για τον Θεό, καταργούνται, όταν αντικρύζωμε τον ίδιο τον Θεό, εκείνην δηλαδή την πραγματικότητα που είναι ο ίδιος ο Θεός.\nΟπότε τα νοήματα περί Θεού, που χρησιμοποιούμε είναι μόνο τα μέσα για να βοηθήσουν κάποιον να δη τον Θεόν. Τότε, όταν κάποιος δη τον Θεόν, η πίστις και η ελπίς καταργούνται και μένει μόνον η αγάπη. Αυτό το λέγει ξεκάθαρα ο απόστολος Παύλος37.\nΗ πίστις δηλαδή προς τον Θεόν μαζί με όλα τα συναφή νοήματα της, καθώς και η ελπίδα προς τον Θεό μαζί με όλα τα συναφή νοήματά της καταργούνται, όταν κανείς βλέπη τον Θεόν, που είναι η Αγάπη. Τα νοήματα αντικαθίστανται τότε από την ίδια την θέα του αγαπωμένου. Τότε ο άνθρωπος δοξάζεται, δηλαδή βλέπει τον Χριστό εν δόξη, και μετέχει στην δόξα του Χριστού. Υφίσταται μέθεξι Θεού.\nΟι άνθρωποι συνήθως αντιμετωπίζουν τους συνανθρώπους των με βάση τις ήδη διαμορφωμένες γι’ αυτούς αντιλήψεις. Αντιθέτως, εκείνος που αντικρύζει τον Χριστόν κατά την εμπειρία της θεώσεως, δηλαδή εκείνος στον οποίον αποκαλύπτεται ο Χριστός με την δεδοξασμένη Θεανθρώπινη Του φύσι, δεν μπορεί να κρατήση τότε στον νου του κανένα ανθρώπινο νόημα ή προηγούμενη γνώμη, που ενδεχομένως είχε σχηματίσει για τον Χριστό, διότι δεν υπάρχει τίποτε απολύτως στην υλική ή άϋλη δημιουργία, τίποτε το κτιστό εκτός από το ανθρώπινο σώμα του Χριστού, που να μοιάζη με την άκτιστη πραγματικότητα της δόξης του δεδοξασμένου Χριστού, τον οποίον τώρα αντικρύζει.\nΑπλώς δέχεται τον Χριστό όπως τον βλέπει. Ούτε να Τον περιγράψη μπορεί ούτε να μιλήση γι’ Αυτόν με αντικειμενικότητα μπορεί. Διότι δεν υπάρχουν ανθρώπινες λέξεις, που να μπορούν να περιγράψουν την άκτιστη πραγματικότητα του Χριστού, της θεϊκής φύσεως του Χριστού. Και τούτο, επειδή δεν υπάρχει καμμία ομοιότης μεταξύ κτιστού και ακτίστου.\nΑν διαβάσετε το βιβλίο του Ιώβ, θα δήτε εκεί να αναφέρεται ότι «η σαρξ του Ιώβ είδε τον Θεόν»38. Δηλαδή μετείχε και το σώμα του Ιώβ στην όρασι της δόξης του Θεού. Αυτή είναι μία πάρα πολύ καλή Εβραϊκή παράδοσις. Κατά τη διάρκεια του δοξασμού του ανθρώπου, δηλαδή κατά την εμπειρία αυτής της θεώσεως ο άνθρωπος, το σώμα του ανθρώπου δεν χάνει την επαφή με το περιβάλλον του.\nΑυτό όμως υπό την προϋπόθεσι ότι ο άνθρωπος από προηγούμενες παρόμοιες εμπειρίες είχε συνηθίσει στο να βλέπη την δόξα του Θεού. Μόνο αρχικά κατά τις πρώτες εμπειρίες αποπροσανατολίζεται ο άνθρωπος και μπορεί ακόμη και προσωρινά να τυφλωθή από την υπερβολική λαμπρότητα του ακτίστου Φωτός, χωρίς όμως να χάνη τις νοερές του αισθήσεις. Νοερά σκέφτεται κανονικά, όπως σκέπτεται ο καθένας.\nΟι σωματικές του αισθήσεις όμως μπορούν να πάθουν μία αλλοίωση, επειδή ο άνθρωπος δεν είναι ακόμη συνηθισμένος στο άκτιστο Φως, και να τυφλωθή προσωρινά, όπως συνέβη στον απόστολο Παύλο, όταν είδε για πρώτη φορά τον δεδοξασμένο Χριστό στην πορεία του προς την Δαμασκό.\nΤότε δεν τυφλώθηκε με την έννοια ότι καταστράφηκαν τα μάτια του, αλλά τυφλώθηκε προσωρινά από την υπερβολή της λαμπρότητας του Φωτός, δηλαδή της δόξης του Χριστού. Και, όταν επανέκτησε τις αισθήσεις του, τότε ξαναείδε κανονικά. Δεν του συνέβη δηλαδή κανένα θαύμα και ξαναείδε. Απλώς δεν έβλεπε για ένα διάστημα, επειδή θαμπώθηκε.\nΟ άνθρωπος που βρίσκεται στην κατάστασι αυτή του δοξασμού, όταν παρέλθη η όρασις του Φωτός, συνεχίζει να συναναστρέφεται κανονικά με τους άλλους ανθρώπους του περιβάλλοντος του, για όσο διάστημα συνεχίζεται αυτή η θεωτική ενέργεια επάνω του. Αυτό το βλέπομε καθαρά στους βίους των Αγίων.\nΒλέπομε δηλαδή ότι, όταν βρίσκεται ο άνθρωπος σε υπέρ φύσιν κατάστασι, συνεχίζει να συναναστρέφεται τους άλλους γύρω του με μόνη τη διαφορά ότι δεν τρώγει, δεν πίνει, δεν κοιμάται, δεν πηγαίνει για φυσική του ανάγκη κατά την διάρκεια της καταστάσεως αυτής, διότι βρίσκεται σε υπέρ φύσιν κατάστασι και τον συντηρεί στην ζωή μόνη η Χάρις του Αγίου Πνεύματος.\nΟπότε, αν αυτή η κατάστασις διαρκέση π.χ. 40 ημέρες και 40 νύχτες, όπως συνέβη στον Μωϋσή στο όρος Σινά39, αυτός ο άνθρωπος για τόσες ημέρες και νύχτες δεν κοιμάται, δεν κουράζεται, δεν τρώει, δεν πίνει κλπ.\nΕίναι δηλαδή ελεύθερος από τα αδιάβλητα πάθη, τα φυσικά πάθη του σώματος. Και τούτο συμβαίνει, διότι γίνεται τότε μία αναστολή της λειτουργίας του πεπτικού συστήματος καθώς και του ύπνου και ο άνθρωπος γίνεται επίγειος άγγελος. Κατά τα άλλα όμως συμπεριφέρεται όπως οι άλλοι. Περπατάει, μιλάει, συναναστρέφεται με τους άλλους, μπορεί να διδάσκη κλπ. και ταυτόχρονα να βρίσκεται και στην κατάστασι αυτή.\nΣτην λαϊκή παράδοσι, προ παντός στα χωριά και δη στα παληά χρόνια κατά την περίοδο της Τουρκοκρατίας στα μέρη της Μικράς Ασίας, έχομε περιγραφές, που ο παπάς του χωριού βρέθηκε σε τέτοια κατάστασι κατά την διάρκεια της Θείας Λειτουργίας. Όμως συνέχισε να διαβάζη, να ψάλλη, να κάνη τις εκφωνήσεις, να λέγη τις προσευχές και να τελειώνη την ακολουθία.\nΓιατί; Διότι, ναι μεν κατά την εμπειρία της θεώσεως σταματάει η νοερά ευχή, η αδιάλειπτος δηλαδή καρδιακή προσευχή, όμως αυτό δεν σημαίνει ότι υποχρεωτικά σταματάει η λογική λατρεία, δηλαδή η λογική προσευχή, η προσευχή που γίνεται με το μυαλό, με την διάνοια, εφ’ όσον αυτή γίνεται για την κατήχησι των άλλων. Βέβαια για τον ίδιο τον παπά, που έρχεται σε θέωσι κατά την διάρκεια της Θείας Λειτουργίας, δεν χρειάζεται πλέον η λογική προσευχή, χρειάζεται όμως για τους άλλους που παρακολουθούν την Λειτουργία. Έτσι ο παπάς συνεχίζει να τελή την Θεία Λειτουργία και να την τελειώνη.\nΑυτό σημαίνει ότι ο διδάσκαλός του δεν ήταν ένας απλός φιλόσοφος, αλλά μάλλον ένα είδος πνευματικού πατέρα-καθοδηγητή, γκουρού θα λέγαμε σήμερα, ο οποίος τον ωδηγούσε σε θρησκευτικές εμπειρίες, που για μας δεν είναι παρά δαιμονικές εμπειρίες. Στους ησυχαστές θεολόγους γίνεται μεγάλη συζήτησις γύρω από αυτά τα θέματα.\nΈτσι βλέπομε τον άγιο Γρηγόριο τον Παλαμά να κατηγορή τις εκστατικές εμπειρίες των Πλατωνικών ως δαιμονικές. Σήμερα, επειδή αυτή η ορολογία, η λέξις «δαιμονικές», δεν χτυπάει σε μερικούς καλά στ’ αυτιά τους, μπορούν να την αντικαταστήσουν με την λέξι παραισθητικές ή παραψυχολογικές, σύμφωνα με την σημερινή ορολογία της Ψυχιατρικής ή της Παραψυχολογίας, διότι είναι πράγματι παραισθήσεις αυτά τα πράγματα, που παθαίνουν όσοι επιζητούν την έκστασι. Για τους Πατέρες της Εκκλησίας όμως όλα αυτά είναι καθαρά δαιμονικά φαινόμενα.


Στην Άρδασσα το πιο…φοβερό και ομαδικό Ice Bucket Challenge στην περιοχή μας-Αυτοί έγιναν…μπλιόντα- Δείτε το βίντεο!!! | Kozani Media\nΣτην Άρδασσα το πιο…φοβερό και ομαδικό Ice Bucket Challenge στην περιοχή μας-Αυτοί έγιναν…μπλιόντα- Δείτε το βίντεο!!!\nby Παναγιώτης • 30 Αυγούστου 2014 • 0 Comments\n← Kozanimedia: Γλέντησαν το… νυφικό μέσα στην «Αποκάλυψη» και πήραν…φωτιά τα χάλκινα-Δείτε τα βίντεο!!!\nΕσπερινός στο Ξωκκλήσι Αγίου Ιωάννη Προδρόμου στη Ν. Νικόπολη-Δείτε πλάνα από την επιβλητική κατοικία του μητροπολίτη Παύλου (Top Channel) →


Η Πολυαρχιερατική Θεία Λειτουργία στην Ι. Μονή Κουδουμάγια την πρώτη εορτή της επανακομιδής των Ιερών Λειψάνων του Αγίου Κοσμά του Ερημίτη - Κρήτη πόλεις και χωριά\nHome 00021 - ΘΡΗΣΚΕΥΤΙΚΑ ΠΑΝΗΓΥΡΙΑ Η Πολυαρχιερατική Θεία Λειτουργία στην Ι. Μονή Κουδουμάγια την πρώτη εορτή της επανακομιδής των Ιερών Λειψάνων του Αγίου Κοσμά του Ερημίτη\nΗ Πολυαρχιερατική Θεία Λειτουργία στην Ι. Μονή Κουδουμάγια την πρώτη εορτή της επανακομιδής των Ιερών Λειψάνων του Αγίου Κοσμά του Ερημίτη\nΚρητη πολεις και χωρια 8:30:00 μ.μ. 00021 - ΘΡΗΣΚΕΥΤΙΚΑ ΠΑΝΗΓΥΡΙΑ,\nΣτην ακολουθία του Όρθρου χοροστάτησε ο Σεβ. Μητροπολίτης Ιεραπύτνης και Σητείας κ. Κύριλλος και στη συνέχεια τελέσθηκε η Πολυαρχιερατική Θεία Λειτουργία, κατά την οποία προεξήρξε ο Σεβ. Μητροπολίτης Ρεθύμνης και Αυλοποτάμου κ. Ευγένιος και συνιερούργησαν οι Σεβ. Μητροπολίτες Πέτρας και Χερρονήσου κ. Γεράσιμος, Ιεραπύτνης και Σητείας κ. Κύριλλος και ο οικείος Ποιμενάρχης Σεβ.΄Μητροπολίτης Γορτύνης και Αρκαδίας κ. Μακάριος. Τον θείο λόγο κήρυξε ο Πανοσιολ. Ηγούμενος της Μονής Αρχιμ. Μακάριος Σπυριδάκης, ο οποίος ευχαρίστησε τους Σεβ. Αρχιερείς της Εκκλησίας της Κρήτης για τη συμμετοχή τους στον λαμπρό εορτασμό της πρώτης επετείου της επανακομιδής του Ιερού Λειψάνου του πρώτου καταγεγραμμένου Ασκητή της Μεγαλονήσου, Αγίου Κοσμά του Ερημίτου του Ομολογητού.


Μαθήματα Photoshop για αρχάριους αλλά και έμπειρους χρήστες. Μέσα από μία σειρά μαθημάτων η οποία μπορεί να προσαρμοστεί στις δικές σας ανάγκες, θα αποκτήσετε τις γνώσεις αυτές, που θα σας επιτρέψουν να εργάζεστε πιο αποδοτικά και να πετυχαίνετε το επιθυμητό αποτέλεσμα. Τα μαθήματα γίνονται με τον δικό σας ρυθμό με εκπαιδευτικό μέσω Skype.\nΗ τιμή είναι ανά 60′ (λεπτά της ώρας)\nΜαθήματα photoshop ποσότητα\nΚωδικός προϊόντος: PHOTOSHP Κατηγορία: Γραφικά Ετικέτες: Graphics, Photoshop\nΜε τα μαθήματα Photoshop, θα αποκτήσετε δεξιότητες στην επεξεργασία εικόνων και γραφικών. Θα μάθετε το πιο δημοφιλές πρόγραμμα επεξεργασίας εικόνων και θα είστε πιο ανταγωνιστικοί. Οι γνώσεις που θα αποκομίσετε θα σας βοηθήσουν στην αγορά εργασίας ή αν είστε ήδη επαγγελματίας θα σας βοηθήσουν να γίνετε πιο αποδοτικοί.\nΤα μαθήματα γίνονται εξ αποστάσεως με την πλατφόρμα Anydesk, Skype ενώ υπάρχει η δυνατότητα να αναρτάτε τις απορίες σας στο Forum της σελίδας. Εκεί θα λαμβάνετε τις απαραίτητες απαντήσεις, χωρίς κάποια επιπλέον χρέωση.\nΤα μαθήματα απευθύνονται σε ενήλικες και μαθητές και δεν απαιτείται προηγούμενη γνώση.\nΤα μαθήματα γίνονται με εκπαιδευτικό μέσω Skype. Χρειάζεται να έχετε το Photoshop εγκατεστημένο.\nΑν και τα μαθήματα έχουν συγκεκριμένη ύλη, η οποία έχει προκύψει από τις βασικές δεξιότητες που πρέπει να έχει κάποιος/α για τον χειρισμό του Photoshop, μπορείτε να καθορίσετε και εσείς κάποια γνωστικά πεδία που σας ενδιαφέρουν. Για παράδειγμα, αν θέλετε να εμβαθύνουμε στον επιχρωματισμό ασπρόμαυρων φωτογραφιών ή στην εξάλειψη σημαδιών από φωτογραφίες, μπορούμε να το κάνουμε! εσείς αποφασίζετε!\nΕπιγραμματικά οι ώρες που καλύπτουν την κάθε ενότητα είναι από 10-20 (εξαρτάται από τον ρυθμό και τον χρόνο που θα αφιερώσετε)\nΓνωριμία με το Photoshop, το περιβάλλον εργασίας και τους τύπους των αρχείων\nΔημιουργία αρχείων (καμβάς, ανάλυση, χρωματικά μοντέλα, διαστάσεις, προορισμός εγγράφου -ψηφιακή απεικόνιση ή εκτύπωση)\nLayers (Δημιουργία, επεξεργασία, διάταξη)\nΕικόνες (Άνοιγμα, επεξεργασία)\nΕπιλογή (χρήση των εργαλείων επιλογής, επιλογή με βάση το χρώμα)\nΔημιουργία νέας σύνθεσης από κομμάτια πολλών διαφορετικών εικόνων\nΜάσκες (δημιουργία, επεξεργασία) layer / vector\nΓραφικά σχήματα (εισαγωγή επεξεργασία)\nΔιανύσματα (vectors) (δημιουργία, επεξεργασία)\nΒελτίωση εικόνων (χρώματα, φωτισμός)\nΜετά το πέρας των μαθημάτων θα είστε σε θέση να γνωρίζετε όλα τα παραπάνω. Κατά την διάρκεια των μαθημάτων θα σας δοθούν, αρχεία εργασίας, σημειώσεις και πρόσβαση σε ειδικό αποθηκευτικό χώρο στη σελίδα για να ανεβάζετε τις δουλειές σας.\nΤο Adobe Photoshop είναι ένα πακέτο που θα σας κάνει να ξεχωρίσετε. Δείτε ένα δείγμα διδασκαλίας για το θέμα της αποκατάστασης ασπρόμαυρων φωτογραφιών εδώ.


Τι Είναι το Alt Text και που Χρησιμεύει - FOCUS-ON GROUP\nΠεριγράφει το κείμενο που συνοδεύει τις εικόνες το οποίο διαβάζεται δυνατά από screen readers, βοηθώντας τους χρήστες με προβλήματα όρασης να περιηγηθούν στο web.\nΤο alt text όμως μπορεί να κάνει πολλά παραπάνω στο search engine optimization μιας σελίδας και αυτό είναι κοινώς αποδεχτό από ολόκληρο το SEO community και την Google.\nΑντίστοιχα, το να μείνει μια ιστοσελίδα χωρίς alt texts στις εικόνες της, μπορεί να οδηγήσει σε σοβαρό πλήγμα στα rankings της.\nΠάμε όμως να δούμε αναλυτικά.\nΤι είναι το alt text και πώς συνδέεται με μια εικόνα\nΤο alt text περιγράφει όχι μόνο το περιεχόμενο της εικόνας, αλλά και το concept της.\nΕνώ συχνά ο κόσμος μπερδεύει το alt text με το alt tag, οφείλουμε να πούμε πως είναι 2 διαφορετικά πράγματα.\nΜπορεί το alt text να αποτελεί ένα μέρος του HTML κώδικα όπως θα δούμε παρακάτω, είναι ωστόσο μόνο η περιγραφή της εικόνας που περιέχεται στο alt tag.\nΟ όρος alt text είναι μια συντομία του alternative text και ίσως το έχεις συναντήσει προηγουμένως εάν έχεις έρθει αντιμέτωπος με εικόνες σε ένα webpage που δεν φόρτωνε σωστά. Το alt text είναι εκείνο το κείμενο που εμφανίζεται στη θέση αυτών των εικόνων.\nΗ προσθήκη του alt text σε μια εικόνα είναι μια από τις βέλτιστες πρακτικές που χρησιμοποιούν οι SEO experts για να βελτιστοποιήσουν τις εικόνες για τις μηχανές αναζήτησης.\nΑς δούμε ένα παράδειγμα του πώς εμφανίζεται το alt text σε μια εικόνα:\nΒλέπουμε ότι για την παραπάνω εικόνα που χρησιμοποιήσαμε σε ένα από τα άρθρα μας, ως alt text χρησιμοποιήσαμε τον τίτλο του άρθρου προκειμένου να περιγράψουμε το concept της εικόνας.\nΑναφερόμαστε φυσικά στο κομμάτι κώδικα: alt=”Νέο Εργαλείο Διαχείρισης των Reviews στο Google My Business” το οποίο είναι μέρος ενός μεγαλύτερου κομματιού κώδικα που αφορά την εικόνα.\nΓιατί είναι το alt text σημαντικό για το Image SEO\nΤο alt text για τις εικόνες γίνεται όλο και πιο σημαντικό καθώς οι μηχανές αναζήτησης βελτιώνουν τον αλγόριθμό τους ώστε να διαβάζουν όλα τα στοιχεία μιας εικόνες στο διαδίκτυο, ενώ ταυτόχρονα θέτουν ως προτεραιότητα το user experience στο οπτικό περιεχόμενο.\nΟποιοδήποτε περιεχόμενο παράγεται αυτή τη στιγμή βασίζεται κυρίως στο οπτικό περιεχόμενο. Από τη πλευρά του χρήστη, είναι πολύ πιο εύκολο να κάνει click σε μια εικόνα από το να κάνει click σε ένα link, ενώ τα ερεθίσματα που λαμβάνει από τις εικόνες δεν συγκρίνονται με αυτά που λαμβάνει από το γραπτό κείμενο και αυτό φυσικά είναι κάτι που γνωρίζουν οι μηχανές αναζήτησης.\nΣε αυτή τη λογική έχει κινηθεί και η Google, η οποία προσπαθεί πλέον πέρα από το Image Search, να εμφανίζει οπτικό περιεχόμενο στις πρώτες θέσεις των αποτελεσμάτων αναζήτησης (με διάφορους τρόπους τους οποίους ονομάζουμε Rich Results).\nΜέσα από αυτά τα παραδείγματα αντιλαμβανόμαστε ότι αυτό είναι το μέλλον του Search, το οποίο θα βασίζεται στο οπτικό περιεχόμενο έχοντας το machine learning και το AR ως επίκεντρο.\nΗ Google υποστηρίζει τη χρήση των alt texts από το 2007, ενώ τα έχει συμπεριλάβει στα guidelines περί image publishing. Η πρόθεση των μηχανών αναζήτησης να κάνουν βήματα προς το visual search επιβεβαιώνεται σε κάθε update.\nΩς εκ τούτου, η βελτιστοποίηση των εικόνων με βάση το alt text μπορεί να μην είναι κάτι καινούριο για κάποιον, αλλά οι βέλτιστες πρακτικές γύρω από αυτά θα είναι πλέον απαραίτητες για οποιονδήποτε δημιουργεί περιεχόμενο στο web.\nΠώς θα προσθέσεις alt text στις εικόνες σου\nΤώρα που αναλύσαμε το γιατί το alt text είναι σημαντικό για το SEO και γις μηχανές αναζήτησης, το επόμενο βήμα είναι να δούμε το που βρίσκονται οι ρυθμίσεις για το alt text σε ένα website.\nΤο πολύ θετικό είναι ότι πλέον, όλα τα γνωστά CMS όπως WordPress, Shopify, Magento, Weebly, Wix, Prestashop κ.α., έχουν καταστήσει πολύ εύκολο τον εντοπισμό του alt text σε κάθε μια εικόνα. Έτσι, είναι πολύ εύκολο ακόμα και για αρχάριους χρήστες να εντοπίσουν το πώς μπορούν να προσθέσουν alt texts στις εικόνες τους.\nΓια παράδειγμα, το WordPress δίνει τη δυνατότητα καθώς συντάσσεται ένα post και εισάγεται μια εικόνα, ο power user να γράψει επιτόπου το alt text της πολύ εύκολα και γρήγορα:\nΠώς θα συντάξεις alt text που δουλεύει\nΤο alt text μας προσφέρει την ευκαιρία να ενσωματώσουμε τα keywords με σχετικό και ουσιαστικό τρόπο ώστε να εμπλουτίσει πραγματικά το περιεχόμενο μιας σελίδας και να προσφέρουμε καλύτερη εμπειρία χρήστη.\nΕπομένως, την επόμενη φορά που θα κληθείς να συντάξεις ένα alt text για μια εικόνα, θυμήσου τα εξής:\nΠεριέγραψε την εικόνα όσο το δυνατόν πιο αντικειμενικά, ώστε το τελικό alt text που θα εμφανιστεί αν η εικόνα δεν φορτώσει σωστά να δίνει στο χρήστη μια συνεκτική περιγραφή της εικόνας.\nΤο περιεχόμενο του alt text θα πρέπει να είναι δομημένο έτσι ώστε οι web crawlers να μπορούν να το ευρετηριάσουν με ακρίβεια.\nKeep it short and simple! Για μεγαλύτερες περιγραφές χρησιμοποίησε το attribute ‘longdesc‘.\nΧρησιμοποίησε keywords που έχει νόημα να χρησιμοποιηθούν, αλλά απέφυγε το spam. Όλοι οι συνηθισμένοι κανόνες που υποστηρίζουν το ‘good content’ έχουν σαν αρχή το να μην χρησιμοποιούνται υπερβολικά πολλά keywords τα οποία ενδεχομένως να αλλοιώνουν το νόημα της περιγραφής.\nAlt text best practices για Image SEO\nΜερικές συμβουλές σχετικά με best practices γύρω από το alt text συνιστούν την αποφυγή χρήσης εικόνων αντί για λέξεις. Δεδομένου ότι οι μηχανές αναζήτησης δεν μπορούν να “διαβάσουν” όπως μπορούν οι άνθρωποι, η χρήση μιας εικόνας αντί του πραγματικού κειμένου προκαλεί σύγχυση για τους web crawlers και μπορεί να βλάψει τα rankings.\nΚατά γενικό κανόνα, βεβαιώσου ότι προσθέτεις alt text σε όλες τις εικόνες σε ένα webpage. Αυτό περιλαμβάνει εικόνες που χρησιμοποιούνται ως buttons. Το alt text για buttons θα μπορούσε να περιλαμβάνει περιγραφές όπως “κάνε αίτηση τώρα”, “προχώρησε αγορά” ή “κάνε εγγραφή”.\nΠώς να γράψεις alt text στο ecommerce\nΌταν μιλάμε για ecommerce και alt text σε προϊοντικές εικόνες, ισχύει το best practice ότι η περιγραφή πρέπει να είναι όσο πιο περιγραφική γίνεται. Είναι σημαντικό να αποφύγεις alt text τύπου “φοβερές εκπτώσεις έως 50% σε nike παπούτσια” καθώς αυτό θα μπορούσε να θεωρηθεί ως spam text.\nΓια παράδειγμα, για το παρακάτω προϊόν ένα ιδανικό alt text θα ήταν: <img=”nike_air_max_97.png” alt=”nike air max 97 ασημί ανδρικό”>\nΑς δούμε μερικά FAQs σχετικά με το alt text σχετικά με SEO και εικόνες.\nΠώς εντοπίζω ένα alt text σε μια σελίδα;\nΆνοιξε τη σελίδα στην οποία βρίσκεται η εικόνα που θες να εντοπίσεις το alt text. Κάνε δεξί click και “Inspect”.\nΣτο κομμάτι κώδικα που θα εμφανιστεί, αναζήτησε την ετικέτα alt όπως φαίνεται στο παρακάτω παράδειγμα. Αν δεν υπάρχει η ετικέτα ή είναι κενό το κείμενο, σημαίνει ότι λείπει το alt tag.\nΠώς διαβάζω το alt text σε ένα κώδικα HTML;\nΑφού κάνεις click στο “Inspect”, θα πρέπει να εντοπίσεις τον σχετικό HTML κώδικα που δείχνει τη πηγή της εικόνας. Το alt text προηγείται από μια ετικέτα που γράφει “alt=” και αυτό που ακολουθεί είναι το alt text.\nΠώς θα καταλάβω αν μια εικόνα έχει το δικό της alt text;\nΕάν κάνεις Inspect Element πάνω στην εικόνα, θα δεις στον inspector την ετικέτα “alt=” η οποία θα πρέπει να ακολουθείται από το alt text. Αν δεν υπάρχει κείμενο μετά από το “=” σημαίνει ότι το alt text είναι κενό.\nΠώς προσθέτω alt text σε ένα JPG αρχείο;\nΜπορείς πολύ εύκολα να το προσθέσεις χρησιμοποιώντας ένα πρόγραμμα όπως το Microsoft Word. Κάνε δεξί click στην εικόνα και επίλεξε το “Edit alt text” από το menu. Συμπλήρωσε την περιγραφή της εικόνας στο πλαίσιο που θα εμφανιστεί και κάνε click στο “Οκ”. Θυμήσου να ελέγξεις το alt text για ορθογραφικά λάθη και γραμματική, καθώς και σημεία στίξης.\nΜπορώ να χρησιμοποιήσω σημεία στίξης σε ένα alt text;\nΝαι μπορείς και γενικά συστήνεται. Η συμπερίληψη κατάλληλων σημείων στίξης στο alt text επιτρέπει στους screen readers να προσφέρουν καλύτερη εμπειρία χρήστη.\nΕπιπλέον, το alt text εμφανίζεται όταν μια εικόνα δεν φορτώνεται σωστά. Επομένως, ένα σωστά δομημένο κείμενο εξασφαλίζει καλύτερη εμπειρία χρήστη σε αυτόν που το διαβάζει.\nΑπό πόσους χαρακτήρες πρέπει να αποτελείται ένα alt text;\nΤο προτεινόμενο μήκος του alt text προκειμένου να διαβάζεται σωστά από τους περισσότερους screen readers είναι 125 χαρακτήρες.\nΤο alt text είναι σημαντικό για το SEO και την εμπειρία χρήστη\nΤόσο οι χρήστες όσο και οι μηχανές αναζήτησης έχουν ένα κοινό χαρακτηριστικό όταν επισκέπτονται – με το δικό τους τρόπο – ένα website. Αυτό είναι να καταλάβουν τις εικόνες. Ακολουθώντας τα best practices που αναφέρουμε και παραπάνω σχετικά με τα alt texts θα καταφέρεις να βελτιστοποιήσεις έναν σημαντικό παράγοντα του SEO και να δώσεις στους χρήστες τη δυνατότητα -όταν χρειαστεί- να μπορούν να καταλάβουν τι αφορά μια εικόνα η οποία για κάποιο λόγο δεν φορτώνεται σωστά.


Hugo Dixon: Το κείμενο του Eurogroup προβλέπει «κούρεμα» καταθέσεων | Mikrometoxos.gr\nHugo Dixon: Το κείμενο του Eurogroup προβλέπει «κούρεμα» καταθέσεων\n13.07.2015 00:15 «Οι πιστωτές χρειάζεται να κάνουν περισσότερα»\nΟ γνωστός αρθρογράφος του Reuters εξηγεί σε ποια σημεία θα πρέπει να κάνουν πίσω οι δανειστές, για να «ανακουφίσουν» την Ελλάδα – Εκτιμά ότι θα υπάρξει «κούρεμα» στις ανασφάλιστες καταθέσεις (άνω των 100.000 ευρώ), αλλά θα πρέπει να είναι μικρό.\nΤη δική του ερμηνεία στα μέτρα στα οποία συμφώνησαν ο υπουργός Οικονομικών, Ευκέιδης Τσακαλώτος, με τους ομολόγους του, υπουργούς Οικονομικών της ευρωζώνης, κατά τη διάρκεια της σημερινής συνεδρίασης του Eurogroup, δίνει ο γνωστός αρθρογράφος του Reuters, Hugo Dixon.\nΜε βάση το προσχέδιο συμπερασμάτων, ο Dixon εξηγεί πώς θα μπορούσαν οι προβλέψεις του να ευοδωθούν σε έναν «έντιμο συμβιβασμό», τον οποίο μετ’ επιτάσεως έχει ζητήσει η ελληνική κυβέρνηση και στον οποίο επέμεινε και ο πρωθυπουργός, Αλέξης Τσίπρας, κατά την άφιξή του στη σημερινή Σύνοδο Κορυφής της ευρωζώνης.\nΣε μια σειρά από βήματα, ο κ. Dixon επιχειρεί τη δική του αξιολόγηση των μέτρων. Είναι ιδιαίτερα σημαντικό, μεταξύ άλλων, ότι δεν αποφεύγει να εκτιμήσει ότι ένα μικρό «κούρεμα» καταθέσεων μπορεί να χρειαστεί, στο πλαίσιο ενός «bail-in» των τραπεζών.\nΤονίζει λοιπόν τα εξής:\n– Το σχέδιο του Eurogroup θα μπορούσε να είναι βάση για συμφωνία, εάν οι πιστωτές αποκόψουν τα φλέγοντα σημεία σε αγκύλες (από το προσχέδιο) και οπροσφέρουν στην Ελλάδα ορισμένα «καρότα».\n– [Οι αυτόματες περικοπές, αν η Ελλάδα αποτύχει να πιάσει τους στόχους] είναι κακή ιδέα. Θα οδηγούσαν σε φαύλο κύκλο. Οι πιστωτές θα πρέπει να επικεντρωθούν στην ουσία και όχι στους στόχους.\n– [Η παρακολούθηση και χρηματοδότηση από το ΔΝΤ] είναι καλή ιδέα. Είναι ένας ατελής θεσμός, αλλά τελικά φαίνεται πως εισακούγεται σε θέματα όπως η ανακούφιση του χρέους. Θα πρέπει να κρατηθεί.\n– [Τα 50 δισ. ευρώ των περιουσιακών στοιχείων που πρέπει να μεταβιβαστούν στο Λουξεμβούργο] πρέπει να εξαιρεθούν. Αντιλαμβάνομαι γιατί μπήκε ένα τέτοιο μέτρο, αλλά αποτελεί ό,τι και το κόκκινο πανί για τον ταύρο.\n– Η επιστροφή Τρόικας-θεσμών στην Αθήνα. Είναι αντιδημοφιλές μέτρο, αλλά χρειάζεται, ώστε να κάνει τα πράγματα να κινούνται γρήγορα. Τα «πήγαινε-έλα» στις Βρυξέλλες είναι χάσιμο χρόνου.\n– [Να πάρουν πίσω τους νόμους που ψηφίστηκαν] Καταλαβαίνω τι θέλουν να πουν οι πιστωτές, αλλά αυτό μοιάζει σαν να… τρίβουν τη μύτη του Τσίπρα στο χώμα. Θα πρέπει να επικεντρωθούν σε μόλις έναν-δύο νόμους-«κλειδιά».\n– Οι πιστωτές απλώς «καταγράφουν» τις χρηματοδοτικές ανάγκες ύψους επτά δισ. ευρώ έως τις 20 Ιουλίου. Χρειάζεται να κάνουν περισσότερα και να δεσμευτούν για χρηματοδότηση στην Αθήνα, δεδομένου ότι η κυβέρνηση θα προχωρήσει στη νομοθέτηση των προαπαιτούμενων δράσεων μέχρι την Τετάρτη.\n– Καμία αναφορά επίσης για τη ρευστότητα στις τράπεζες. Οι πιστωτές πρέπει να παράσχουν αρκετή, για να τις κρατήσουν στην επιφάνεια, ενδεχομένως με τις χώρες να εγγυούνται τον ELA.\n– Η ρύθμιση 10-25 δισ. ευρώ για τις τράπεζες είναι πολύ ευρεία. Αυτό συμβαίνει, γιατί οι πιστωτές δεν ξέρουν ή επειδή εξετάζουν το ενδεχόμενο bail-in (κούρεμα καταθέσεων) για το μέρος του κόστους;\n– Το γεγονός ότι οι πιστωτές θέλουν άμεση εφαρμογή της BRRD (η οδηγία για τις τράπεζες) υποδηλώνει ότι το bail-in είναι ακόμα στο τραπέζι.\n– Η πιθανότητα κουρέματος καταθέσεων, επίσης, προτείνεται με αυτή την περίεργη διατύπωση ότι η ρύθμιση θα υπολογιστεί μετά το «νομικό πλαίσιο που εφαρμόζεται».\n– Το γεγονός ότι η ΕΚΤ/SSM θα διεξάγουν αξιολόγηση των τραπεζικών στοιχείων μόνο μετά το καλοκαίρι, δείχνει ότι οι περιορισμοί στην κίνηση κεφαλαίων θα διαρκέσουν τουλάχιστον μέχρι το φθινόπωρο.\n– [Ελάφρυνση του χρέους με μεγαλύτερη περίοδο χάριτος και περιόδους αποπληρωμής]: οι αγκύλες πρέπει να αφαιρεθούν εδώ.\n– Οι πιστωτές είναι λογικό να επικεντρώνονται σε «ακαθάριστο χρηματοδοτικό» αντί για σχέση χρέους/ΑΕΠ ως μέτρο της βιωσιμότητας του χρέους.\n– Είναι λογικό να καθυστερήσει η ελάφρυνση του χρέους μέχρι την επιτυχή πρώτη αναθεώρηση του προγράμματος. Αλλά δεν θα πρέπει να περιμένουν για την πλήρη εφαρμογή. Θα πρέπει να έρθει σε δόσεις.\n– [Πενταετές timeout από το ευρώ, αν δεν υπάρξει συμφωνία] Οι αγκύλες πρέπει να αφαιρεθούν. Είναι μια ανέφικτη ιδέα του Σόιμπλε, που θα ξεσηκώσει τους ανθρώπους.\n– Aφού περάσει την κόλαση της εγκατάλειψης του ευρώ, Η Ελλάδα δεν θα θέλει να επανέλθει. Ακόμα και αν το ήθελε, οι άλλες χώρες δεν θα το επιθυμούσαν.\n– Οι 18 πιστωτές μπορεί να θέλουν bail-in (κούρεμα) των ανασφάλιστων καταθέσεων [άνω των 100.000 ευρώ] για να μειώσουν το λογαριασμό. Αλλά, κάθε «κούρεμα» θα πρέπει να είναι μικρό, αλλιώς οι επιχειρήσεις θα υποστούν «σφυροκόπημα».